Τα καλύτερα ξενοδοχεία για τα ταξίδια σας σε Aizu-Wakamatsu από 115 €\nΞενοδοχεία σε Aizu-Wakamatsu\nΒρείτε τις καλύτερες προσφορές για τα ξενοδοχεία στην πόλη Aizu-Wakamatsu\nΑναζητάτε δωμάτιο σε Aizu-Wakamatsu; Ψάχνετε για την πιο οικονομική επιλογή ξενοδοχείου που θα σας προσφέρει παράλληλα την ποιότητα και τις ανέσεις που θέλετε για τις διακοπές σας;\nΗ Skyscanner Hotels είναι εδώ για να σας βοηθήσει να βρείτε τα πιο φθηνά δωμάτια και τις πιο ποιοτικές επιλογές για τα ταξίδια σας το 2019. Απλά, γρήγορα και χωρίς καμιά χρέωση, χρησιμοποιήστε τις υπηρεσίες της Skyscanner και κλείστε τη διαμονή σας σε Aizu-Wakamatsu με τον πιο εύκολο και αποτελεσματικό τρόπο!\nΒρίσκεστε μόλις μερικά κλικ μακριά από την κράτηση του ξενοδοχείου σας! Προσθέστε τις ημερομηνίες που επιθυμείτε στο πλαίσιο αναζήτησης, πραγματοποιήστε την αναζήτησή σας για τα ιδανικά ξενοδοχεία σε Aizu-Wakamatsu, συγκρίνετε τις τιμές και κλείστε τη διαμονή σας με ένα απλό πάτημα πάνω στον ιστότοπο του ξενοδοχείου ή του ταξιδιωτικού γραφείου. Εντελώς δωρεάν, χωρίς επιπλέον χρεώσεις, επιλέξτε ανάμεσα σε αμέτρητα κι εξαιρετικά ξενοδοχεία και ενοικιαζόμενα δωμάτια. Με τις τιμές να ανέρχονται γύρω στα 115 €, ξεκινήστε την εκδρομή σας έχοντας εξασφαλίσει το κατάλυμα σας στην καλύτερη προσφορά.\nΞενοδοχεία στην πόλη Aizu-Wakamatsu\nΜπορείτε να υπολογίσετε πως η μέση τιμή των ξενοδοχείων σε Aizu-Wakamatsu είναι 115 € ώστε να προγραμματίσετε το κόστος του ταξιδιού σας.\nΑπό την άλλη, στην πόλη Aizu-Wakamatsu θα βρείτε αμέτρητα αξιοθέατα. Τι καλύτερο από το να επιλέξετε ένα ξενοδοχείο που να βρίσκεται κοντά σε αυτά; Δείτε, λοιπόν, τρία από τα ξενοδοχεία που συγκεντρώνουν, την πιο υψηλή βαθμολογία σε Aizu-Wakamatsu και βρίσκονται σε τοποθεσία που σας επιτρέπει να περιορίσετε τις μετακινήσεις και χάσιμο χρόνου:\n会津東山温泉 今昔亭(こんじゃくてい) το οποίο βρίσκεται κοντά στην περιοχή Fukushima Museum\n源泉の宿 東山ハイマートホテル σε ιδανική τοποθεσία κοντά στην περιοχή 會津風雅堂\n会津東山温泉 向瀧 σε κοντινή απόσταση από την τοποθεσία Kurokouchi Clinic\nΞενοδοχεία με την υψηλότερη βαθμολογία σε Aizu-Wakamatsu\nΠότε είναι καλύτερα να κάνει κανείς κράτηση για ξενοδοχείο σε Aizu-Wakamatsu;\nΟ φθηνότερος μήνας είναι ο Ιούνιος, με μέση τιμή τις 51 € ανά διανυκτέρευση. Ο πιο ακριβός μήνας για να μείνετε σε Aizu-Wakamatsu είναι ο Αύγουστος, με μέση τιμή τις 170 € ανά διανυκτέρευση.\nΠοια είναι η μέση τιμή ανά διανυκτέρευση σε Aizu-Wakamatsu τον Οκτώβριος;\nΗ μέση τιμή ξενοδοχείου τον Οκτώβριος πέρυσι ήταν 110 € ανά διανυκτέρευση. Η τιμή αυτή είναι κατά 4% χαμηλότερη από τη μέση τιμή ανά διανυκτέρευση των 115 € που είδαμε τους προηγούμενους 12 μήνες.\nΠώς είναι ο καιρός σε Aizu-Wakamatsu;\nΣε Aizu-Wakamatsu, η αναμενόμενη μέση θερμοκρασία τον Οκτώβριος είναι 14,2°C/57,5°F. Ο πιο ζεστός μήνας είναι συνήθως ο Αύγουστος, με τις μέσες θερμοκρασίες να αγγίζουν τους 30,4°C/86,7°F. Ο πιο κρύος μήνας είναι ο Φεβρουάριος, με τις μέσες θερμοκρασίες να αγγίζουν τους -3,8°C/25,2°F.\nΠοια αεροδρόμια είναι πιο κοντά στο κέντρο της πόλης σε Aizu-Wakamatsu, Ιαπωνία;\nΤο πλησιέστερο αεροδρόμιο σε Aizu-Wakamatsu είναι το Φουκουσίμα (FKS) (53,52km).\nΕνοικίαση αυτοκινήτου σε: Aizu-Wakamatsu\nΕντός και γύρω από Aizu-Wakamatsu\n会津東山温泉 今昔亭(こんじゃくてい)源泉の宿 東山ハイマートホテル会津東山温泉 向瀧Yado TakayaNiko Ryokanはなれ 松島閣MiyoshikanHotel IshibashiAizu Ashinomaki Onsen Keiryu no Yado Keizan元湯 有馬屋ホテルニューパレス自家源泉の宿 原瀧【郷土色豊かなバイキング・絶景露天が自慢】御宿 東鳳Motoyu ArimayaAizu Higashiyama Onsen Tsuki no AkariAizu Ashinomaki Onsen OkawasoHigashiyama Daiichi HotelAizu Ashinomaki Onsen Hanare SansuiCuisine Ryokan KonjakuteiAizu Tsuruya Hotel


Ταξίδι με το μωρό χωρίς άγχος - HappyParenting.gr\nΤαξίδι με το μωρό χωρίς άγχος\nΤρίτη, 22 Ιουλίου 2014 03:13\tΜΩΡΟ (0-12)\t- ΑΝΑΠΤΥΞΗ\nΤέσσερις συμβουλές για ταξιδιώτες με μωρό\nΘέλετε να πάτε απεγνωσμένα διακοπές αλλά και μόνο που σκέφτεστε πώς θα αντέξει το μωρό σας το ταξίδι, αν θα καταφέρει να κοιμηθεί σε ένα περιβάλλον που δεν του είναι οικείο ή πώς θα το αλλάξετε κατά τη διάρκεια του ταξιδιού, το άγχος σας χτυπάει κόκκινο. Κι όμως το ταξίδι σας μπορεί να είναι πολύ άνετο, αρκεί να προετοιμαστείτε κατάλληλα ακολουθώντας 4 ταξιδιωτικές συμβουλές.\nΈξυπνο πακετάρισμα.Δεν χρειάζεται να μεταφέρετε όλο σας στο σπίτι για τις ανάγκες του μωρού σας. Πάρτε μαζί σας μερικές αλλαξιές ρούχα, 1-2 παιχνίδια, προϊόντα περιποίησης και πάνες, αλλά χωρίς να υπερβάλλετε στις ποσότητες μιας και αν ξεμείνετε από πάνες θα υπάρχει η δυνατότητα να προμηθευτείτε από τον τόπο διαμονής σας. Για το ταξίδι συγκεκριμένα υπολογίστε να έχετε μαζί σας 1 πάνα για κάθε ώρα που αυτό διαρκεί, αλλά και μαντιλάκια καθαρισμού. Αν ταξιδεύετε με αεροπλάνο, έχετε κατά νου ότι ίσως χρειαστεί να θηλάσετε συχνότερα το μωρό σας για να παραμένει ενυδατωμένο, επομένως έχετε μαζί σας ένα μαντίλι για να καλυφθείτε. Επίσης για να προστατεύσετε το μωρό σας από τον πόνο στα αυτιά εξαιτίας της πίεσης στην καμπίνα, έχετε μαζί σας μια πιπίλα για την απογείωση και την προσγείωση.\nΕάν το μωρό σας τρώει στερεές τροφές φροντίστε να έχετε επίσης μαζί σας ένα μπρίκι, κουταλοπήρουνα και εκπαιδευτικό ποτηράκι. Για το φαγητό του στην διαδρομή πάρτε μαλακά φρούτα (π.χ. μπανάνα, ροδάκινο, ακτινίδιο) ή βρασμένα λαχανικά και διατηρήστε τα σε ψυγειάκι με παγοκύστες.\nΜην βιάζεστε να φτάσετε.Πριν αναχωρήσετε με το αυτοκίνητο, καλό είναι να έχετε στο μυαλό σας ότι το ταξίδι σας θα διαρκέσει πολύ περισσότερο από το συνηθισμένο. Το πιθανότερο είναι να κάνετε διαλείμματα για να σηκώσετε το μωρό από το καθισματάκι του και να το βοηθήσετε να τεντωθεί. Επίσης είναι καλύτερο να φτάσετε στον προορισμό σας αρκετά νωρίτερα από την ώρα που έχει συνηθίσει να κοιμάται για να προλάβει να προσαρμοστεί στο νέο περιβάλλον.\nΑφήστε σπίτι τα πολύ μεγάλα αντικείμενα. Αν μείνετε σε ξενοδοχείο ή δωμάτια, ρωτήστε αν διαθέτουν παρκοκρέβατο, καρεκλάκια για φαγητό και άλλα αντικείμενα που πιθανόν χρειάζεται το μωρό σας, ώστε να μην χρειαστεί να μεταφέρετε μαζί σας ογκώδη πράγματα. Διαφορετικά φροντίστε να αποκτήσετε πρακτικά αντικείμενα που δεν πιάνουν χώρο κατά την μεταφορά, όπως υφασμάτινο κάθισμα και μεταφερόμενη κούνια-πάρκο.\nΝτύστε το σωστά.Φορέστε του άνετα ρούχα για το ταξίδι, που θα βγαίνουν και θα μπαίνουν εύκολα όταν θα θελήσετε να το αλλάξετε. Φροντίστε το ντύσιμό του να είναι όσο πιο απλό και λιτό γίνεται, για παράδειγμα δεν χρειάζεται να του βάλετε παπούτσια ή σετ από ρούχα, καθώς ένα απλό κορμάκι θα σας διευκολύνει.\nΠατήστε πάνω στην εικόνα για να δείτε τα χαρακτηριστικά και την τιμή του προϊόντος\nΥφασμάτινο κάθισμα Cosycorner.gr\nΦίλος ταξιδιού- Παιχνίδι και μαξιλάρι 2 σε 1 - Cosycorner.gr\nΔιαβάστε ακόμα: "Διακοπές με τα απολύτως απαραίτητα"


αντίδραση | Erodotos Weblog\nΙστορία του ΔΣΕ, μέρος 66: Η ανακατάληψη του Γράμμου από το ΔΣΕ και οι εκκαθαριστικές επιχειρήσεις του κυβερνητικού στρατού\nΑΝΟΙΞΗ – ΚΑΛΟΚΑΙΡΙ ΤΟΥ ’49\nΠριν την τελική σύγκρουση\nΗ ανακατάληψη του Γράμμου από το ΔΣΕ και οι εκκαθαριστικές επιχειρήσεις του κυβερνητικού στρατού\nΜετά την εκκαθάριση της Πελοποννήσου, την ήττα του ΔΣΕ στη Φλώρινα και την ανακατάληψη της πόλης του Καρπενησιού από τον κυβερνητικό στρατό ήταν φανερό ότι οι πολεμικές συγκρούσεις οδηγούνταν στην κορύφωση. Ο στρατός της κυβέρνησης των Αθηνών, ήταν πλέον αισθητά πιο ενισχυμένος, αφού είχε καταφέρει να απαγκιστρώσει δυνάμεις του που στο παρελθόν χρησιμοποιούνταν σε άλλα μέτωπα. Ετσι έστρεψε την προσοχή του στην εκκαθάριση και άλλων περιοχών της χώρας – ιδιαίτερα στην εκκαθάριση της Κεντρικής και Νότιας Ελλάδας – ούτως ώστε να περιορίσει σε όσο το δυνατό ελάχιστο χώρο τη δράση των ανταρτών. Από την άλλη ο Δημοκρατικός Στρατός, χωρίς να έχει καταφέρει να ανατρέψει την αρνητική κατάσταση γι’ αυτόν, στο ζήτημα της έλλειψης εφεδρειών, ήταν αναγκασμένος να προετοιμαστεί, για να δώσει την τελική μάχη, έχοντας απέναντί του υπέρτερες δυνάμεις, περισσότερες από κάθε άλλη φορά. Η μόνη επιλογή των ανταρτών, στο μέτρο, βεβαίως, του δυνατού, ήταν να φροντίσουν το μέτωπο, στο οποίο θα γινόταν η τελική σύγκρουση.\nΤο Μάρτη του ’49 η ηγεσία του ΔΣΕ αποφάσισε περιορισμένης έκτασης επιχείρηση για την ανακατάληψη του Γράμμου, που από τη αρχή του εμφυλίου – και μέχρι το καλοκαίρι του ’48 – θεωρούνταν το άπαρτο φρούριο των ανταρτών. Η διεύθυνση της επιχείρησης ανατέθηκε στον Μ. Βλαντά και Πολιτικός Επίτροπος ορίστηκε ο Β. Μπαρτζιώτας. Οι δυνάμεις ανταρτών που διατέθηκαν αρχικά δεν ήταν πάνω από 4.000. Στην επιχείρηση πήραν μέρος η ταξιαρχία της σχολής αξιωματικών του Γενικού Αρχηγείου, η ταξιαρχία Καλιανέση (πρώην 8η μεραρχία), η 108η ταξιαρχία, πυροβολικό, δυνάμεις σαμποτέρ, με την ενίσχυση τμημάτων τραυματιοφορέων, μεταφορών, διαβιβάσεων. Στην πορεία των μαχών σ’ αυτές τις δυνάμεις προστέθηκε και η 16η ταξιαρχία. Τέλος, προς τα τέλη Απρίλη του ’49, στις παραπάνω δυνάμεις προστέθηκε και η 103η ταξιαρχία, ενώ η διοίκηση όλων των δυνάμεων ανατέθηκε στο Γ. Βοντίτσιο – Γούσια.\nΑπό μέρους του κυβερνητικού στρατού στη μάχη πήραν μέρος τρεις ταξιαρχίες της 8ης μεραρχίας του, δύο μοίρες ορεινών καταδρομών, η 45η ταξιαρχία, η 77η ανεξάρτητη ταξιαρχία, η 9η και η 16η μεραρχίες, συν μία ταξιαρχία της 1ης μεραρχίας, πυροβολικό και αεροπορία. Σύνολο δυνάμεων πολύ πάνω από 20.000 άνδρες.\nΗ επιχείρηση του ΔΣΕ, για την ανακατάληψη του Γράμμου, άρχισε στη 1 Απρίλη 1949 και ουσιαστικά μέχρι τα τέλη του μηνός είχε ολοκληρωθεί με επιτυχία, προκαλώντας βαριές απώλειες στον αντίπαλο. Η νίκη βεβαίως διασφαλίστηκε με την επιτυχημένη μάχη στα Πατώματα (30/ – 2/6/49). Ετσι ο Γράμμος ξαναπέρασε στους αντάρτες.\nΓια τη ανακατάληψη του Γράμμου από τον ΔΣΕ, ο στρατηγός Ζαφειρόπουλος γράφει: «Επετεύχθη πράγματι στρατηγικός και τακτικός αιφνιδιασμός και ούτω κατελήφθησαν οι αντικειμενικοί σκοποί άνευ σοβαράς αντιδράσεως του αντιπάλου και εξηναγκάσθησαν αι εθνικαί δυνάμεις να προβούν εις αναδιάταξιν δυνάμεων διά προσανατολισμού δυνάμεων προς Δυτικόν Γράμμον – Σμόλικαν και να εμπλακούν εις αγώνα φθοράς. Εγένεντο κινήσεις ταχείαι υπό δυσκόλους συνθήκας ατμοσφαιρικάς και εδάφους και μάλιστα κατά τη νύκτα. Εδημιουργήθη εκ νέου η εστία – βάσις του Γράμμου, όστις μόλις το θέρος του 1948 είχεν εκκαθαρισθεί διά μακροχρονίου (64 ημερών) αγώνος, πολυδάπανου εις απώλειας ανθρώπινου και πολεμικού υλικού και παρέστη ανάγκη νέων αγώνων κατά το 1949 διά την ανακατάληψίν του», («Αντισυμμοριακός Αγών», σελ. 579).\nΕκκαθαριστικές επιχειρήσεις σε Ρούμελη-Θεσσαλία\nΓια τη συντριβή του Δημοκρατικού Στρατού στη Ρούμελη και τη Θεσσαλία, η στρατιωτική ηγεσία του κυβερνητικού στρατού είχε επεξεργαστεί συγκεκριμένο σχέδιο με την επωνυμία «ΠΥΡΑΥΛΟΣ». Για την εφαρμογή του σχεδίου θα δημιουργούνταν ειδικές δυνάμεις κρούσης με την ονομασία ΔΑΚΕΣ (Δυνάμεις Αναζητήσεως, Κρούσεως, Εξοντώσεως Συμμοριτών). Να πώς περιγράφει αυτό το σχέδιο ο στρατηγός Ζαφειρόπουλος: «Σκοπός: Η εθνική Ηγεσία μετά την ανακατάληψιν του Καρπενησίου και την καταδίωξιν των συμμοριτών προς Αγραφα, και φυσικά προ της εκδηλώσεως της ενεργείας των συμμοριτών προς ανακατάληψιν του Γράμμου, είχεν αποφασίσει την ενέργειαν επιχειρήσεων, με σκοπόν τη ριζικήν εκκαθάρισιν εκ Ν. προς Β. της Κεντρικής Ελλάδος και τη συσπείρωσιν προοδευτικώς και συστηματικώς των δυνάμεων διώξεως προς βορράν. Η ζώνη των επιχειρήσεων περιορίζετο από βορρά υπό της γραμμής Αώου ποταμού (Κόνιτσα) – Βενέτικου ποταμού (Γρεβενά) – Αλιάκμονος ποταμού (Σέρβια) και προς νότον μέχρι Κορινθιακού Κόλπου – Βορείου Ευβοϊκού Κόλπου.\nΣχέδιον ενεργείας: Διά την εκκαθάρισιν θα εδημιουργείτο κινητή δύναμις κρούσεως προς καταδίωξιν, αποδιοργάνωσιν και εξόντωσιν των συμμοριακών συγκεντρώσεων εν τη άνω περιοχή. Το ιδιάζον εν τη συλλήψει του σχεδίου τούτου, είναι ότι εις τας δυνάμεις ταύτας κρούσεως δεν καθωρίζετο ως αντικειμενικός σκοπός εδαφική ζώνη, αλλ’ ο συμμοριακός όγκος εις οιανδήποτε περιοχήν και εάν ευρίσκετο ή κατέφευγε καταδιωκόμενος.\nΗ επιχείρησις «Πύραυλος» θα άρχιζε μετά την εκκαθάρισιν της Πελοποννήσου προς χρησιμοποίηση των εκεί διατεθεισών δυνάμεων της IX Μεραρχίας, της 72ας Ταξιαρχίας και των Μοιρών Καταδρομών» (στο ίδιο, σελ. 585).\nΗ ανακατάληψη του Γράμμου από τον ΔΣΕ ανάγκασε την αντίπαλη στρατιωτική ηγεσία να τροποποιήσει το σχέδιο «ΠΥΡΑΥΛΟΣ». Ο Ζαφειρόπουλος αναφέρει σχετικά: «Μετά την μεσολάβησιν την 1ην Απριλίου της επιχειρήσεως των συμμοριτών «ελιγμός του Γράμμου 1949» διά της ανακαταλήψεως του Δυτικού Γράμμου και Σμόλικα υπό των Συμμοριτών και της διεισδύσεως της II συμμοριακής Μεραρχίας εις Ρούμελην, αι προϋποθέσεις της επιχειρήσεως «Πύραυλος» από απόψεως δραστηριότητας των συμμοριτών και διαθεσιμότητος εθνικών δυνάμεων τροποποιήθηκαν άρδην, λόγω προσανατολισμού δυνάμεων προς Δ. Γράμμον.\nΕτέθη τότε το πρόβλημα, κατά πόσον συμφέρει να αποδυθούν αι εθνικαί δυνάμεις εις ταυτόχρονον διμέτωπον αγώνα, τόσον υπό του Β` Σ. Στρατού εις τον Δ. Γράμμον, όσον και υπό του Α` Σ. Στρατού εις την περιοχήν Κεντρικής Ελλάδος (Ρούμελη – Αγραφα – Θεσσαλία). Κατόπιν συζητήσεως προεκτιμίθη, ότι είναι ασύμφορος η δημιουργία ταυτοχρόνως διμέτωπου αγώνος, λόγω ανεπάρκειας των διατιθέμενων δυνάμεων» (στο ίδιο, σελ. 586).\nΕτσι το σχέδιο «ΠΥΡΑΥΛΟΣ» τροποποιήθηκε και στη θέση του εμφανίστηκε το σχέδιο «ΚΥΝΗΓΟΣ». Σύμφωνα με τον Ζαφειρόπουλο στο σχέδιο «Κυνηγός» προβλεπόταν: «α) Η εκκαθάρισης της περιοχής των Αγράφων, προς εξόντωσιν των εν αυτή συμμοριακών μονάδων της I συμμοριακής Μεραρχίας και διαφόρων μονάδων χώρου και εμπέδων. β) Η εκκαθάρισις της περιοχής της Ρούμελης, προς εξόντωσιν της II συμμοριακής Μεραρχίας και μονάδων χώρου. γ) Η εκκαθάρισις της περιοχής Ανατολικής ορεινής Θεσσαλίας, προς εξόντωσιν των συμμοριακών δυνάμεων αυτής» (στο ίδιο, σελ. 588).\nΣτις παραμονές της επιχείρησης «ΚΥΝΗΓΟΣ», οι υπό εκκαθάριση και εξόντωση δυνάμεις του ΔΣΕ ήταν οι εξής: Η 1η Μεραρχία με διοικητή τον Χ. Φλωράκη (Γιώτης) είχε δύναμη περίπου 1.600 μαχητές. Η 2η Μεραρχία με διοικητή τον Γ. Αλεξάνδρου (Διαμαντής) είχε δύναμη περίπου 1.500 μαχητές. Το επιτελείο, η φρουρά και η σχολή αξιωματικών του Κλιμακίου Γενικού Αρχηγείου Νοτίου Ελλάδας (ΚΓΑΝΕ) είχε δύναμη περίπου 300 μαχητές. Διοικητής του ΚΓΑΝΕ ήταν ο Κ. Κολιγιάννης (Αρβανίτης). Μ’ αλλά λόγια η συνολική δύναμη των ανταρτών, στην καλύτερη των περιπτώσεων, δεν υπερέβαινε τις 3.400 μαχητές.\nΗ επιχείρηση άρχισε την 1η Μάη του ’49, κι απέναντι στις λιγοστές αυτές δυνάμεις του Δημοκρατικού Στρατού ο αντίπαλος εξαπέλυσε δύναμη 70.000 ανδρών με επικεφαλής τον Θρ. Τσακαλώτο, 140 πυροβόλα, 60 αεροπλάνα, σημαντικό αριθμό αρμάτων μάχης και τεθωρακισμένων. Ο αγώνας ήταν άνισος. Κι όπως ήταν αναμενόμενο κατέληξε σε ήττα των δυνάμεων του ΔΣΕ. Πάνω από ένα μήνα αγωνίστηκε η 2η Μεραρχία. Στο πεδίο της μάχης χάθηκαν πολλά στελέχη και μαχητές. Και τέλος, στις 21 Ιούνη του ’49, στη θέση Μάρμαρα σκοτώθηκε ο ίδιος ο διοικητής της, ο θρυλικός Διαμαντής. Σκληρές μάχες έδωσαν και οι υπόλοιπες δυνάμεις των ανταρτών, αγωνιζόμενες μέχρι εσχάτων. Η 1η μεραρχία του Χ. Φλωράκη κατάφερε να ελιχθεί και να φτάσει στις αρχές Ιούλη στο Γράμμο, κάνοντας συνεχή πόλεμο στον Ολυμπο, στα Πιέρια, τα Χάσια και το Σμόλικα. Επίσης, στο Γράμμο έφτασε κι ένα τμήμα από τις υπόλοιπες δυνάμεις του ΔΣΕ, που διασώθηκαν με επικεφαλής τον Κ. Κολιγιάννη. Ετσι το ΚΓΑΝΕ έπαψε να υπάρχει και τυπικά διαλύθηκε με απόφαση του ΠΓ στις 12 Ιούλη του ’49(«Δοκίμιο Ιστορίας του ΚΚΕ», τόμος Α`, σελ. 610).\nΑλλες εκκαθαριστικές επιχειρήσεις\nΠαράλληλα με τις επιχειρήσεις σε Θεσσαλία και Ρούμελη, ο κυβερνητικός στρατός πραγματοποίησε εκκαθαριστικές επιχειρήσεις στη Μακεδονία και τη Θράκη. Τον Μάη και τον Ιούνη πραγματοποιήθηκαν επιθέσεις εναντίον του ΔΣΕ στα Κεδρύλια, στη Χαλκιδική, στο Μπέλες, στην περιοχή Κομοτηνής – Εβρου. Τον Ιούλη εκκαθαριστικές επιχειρήσεις έγιναν στο Καϊμακτσαλάν.\nΑκόμη, δυνάμεις του Α` Σώματος Στρατού επιτέθηκαν στην περιοχή του Σουλίου αναγκάζοντας την 159η ταξιαρχία του Δημοκρατικού Στρατού να ελιχθεί προς το Γράμμο.\nΤο αποτέλεσμα όλων αυτών των εκκαθαριστικών επιχειρήσεων, μαζί κι αυτών στην Πελοπόννησο, ήταν να εξοντωθεί μεγάλο μέρος των δυνάμεων του ΔΣΕ στη Νότια, Κεντρική και Ανατολική Ελλάδα, να στριμωχτούν ουσιαστικά οι δυνάμεις του στο Γράμμο και στο Βίτσι και να απελευθερωθούν ισχυρές κυβερνητικές στρατιωτικές δυνάμεις για την τελική σύγκρουση.\non 22 Οκτωβρίου, 2010 at 8:49 πμ 5 Σχόλια\nTags: 1949, πόλεμος, πολιτική, στρατός, Αντικομμουνισμός, Γράμμος, ΔΣΕ, ΕΑΜ, ΕΛΑΣ, Εμφύλιος, Θεσσαλία, Ιστορία, Κ.Κ.Ε., Ρούμελη, αριστερά, αντίδραση, ελλάδα, κομμουνισμός


Grab.gr | Toys Έπιπλα\n24home(1) Aithrio(3) CrazyBonus(5) Deal848(5) DoneDeals(4) e-shop(2) Geany(55) HellasTech(3) HouseBay(11) Ladopano(1) Snatch(15) Telemarketing(2) Toys(6) VidaXL(118)\nΟι προσφορές και deals του Toys για έπιπλα συγκεντρωμένες σε μια σελίδα.\nΠροσφορές > Σπίτι > Έπιπλα > Toys\nχωρίς φίλτρο καταστήματος 24home (1) Aithrio (3) CrazyBonus (5) Deal848 (5) DoneDeals (4) e-shop (2) Geany (55) HellasTech (3) HouseBay (11) Ladopano (1) Snatch (15) Telemarketing (2) Toys (6) VidaXL (118)\nΗ ιταλική κουζίνα γνωστή για τις ιδιαίτερες γεύσεις της! Νοσταλγικό κουτί το οποίο μπορείτε να χρησιμοποιήσετε στην κουζίνα σας για να αποθηκεύσετε ζυμαρικά! Μεταλλικό κουτί με υψηλής ακρίβειας εκτύπωση πολλαπλών στρωμάτων από την εταιρία Nostalgic art. Τα κουτιά της εταιρίας διατίθενται σε διάφορα σχέδια και μεγέθη. Διάσταση\n8 x 19 x 26 εκατοστά.\nΕμπνευσμένο από την κλασική εταιρία παραγωγής τρακτέρ και ερπυστιοφόρων, η εταιρία Nostalgic art σχεδιάζει νοσταλγικά κουτιά σε διάφορα μεγέθη για να χρησιμοποιήσετε στην κουζίνα σας. Μεταλλικό κουτί με υψηλής ακρίβειας εκτύπωση πολλαπλών στρωμάτων. Τα κουτιά διατίθενται σε διάφορα σχέδια και σε διάφορα μεγέθη. Διάσταση\nNostalgic Μεταλλικό κουτί στρογγυλό 'Harley Knucklehead'\nΜεταλλικό κουτί το οποίο μπορείτε να χρησιμοποιήσετε στην κουζίνα σας για να αποθηκεύσετε οτιδήποτε θέλετε! Το κουτί έχει υψηλής ακρίβειας εκτύπωση πολλαπλών στρωμάτων από την εταιρία Nostalgic art. Διάμετρος: 10 cm. Ύψος: 13 cm. Χωρητικότητα 1 λίτρο.\nNostalgic Μεταλλικό κουτί στρογγυλο 'Coca-Cola - Diner'\nΗ Nostalgic-Art μας παρουσιάζει τις διαφημίσεις της γνωστής σε όλους μας Coca-Cola σε μια σειρά μεταλλικών κουτιών τα οποία μπορούν να διακοσμήσουν την κουζίνα ή και το δωμάτιο σας! Διαθέτει σπάνιας ακρίβειας εκτύπωση πολλαπλών επιπέδων(3D). Διαστάσεις:10 x13 cm.Χωρητικότητα 1 λίτρο.\nNostalgic Μεταλλικό κουτί στρογγυλό 'Carnival'\nΤελευταία ενημέρωση: Τετάρτη, 20 Φεβρουαρίου 2019, 7:06 πμ


ΜΕΓΑΛΟΣ ΗΘΟΠΟΙΟΣ, ΕΩΣ ΤΟ ΤΕΛΟΣ ΕΜΕΙΝΕ ΗΘΟΠΟΙΟΣ | Apodytiriakias.gr\nΠριν από χρόνια πολλά διάβασα μία συνέντευξη του Δημήτρη Χορν και από τότε μου «έμεινε» μια κουβέντα του. Είναι από εκείνες τις κουβέντες που τις πιάνεις σφικτά με τη ψυχή σου και τη σκέψη σου και τις κουβαλάς σ’ όλη σου τη ζωή. Γιατί; Σε φωτίζουν, σου ξεκλειδώνουν αλήθειες ζωής.\n«Ο κόσμος φοβάται να ερωτευθεί...» είχε πει ο ηθοποιός «...επειδή δεν θέλει να πονέσει». Για κάποιους μήνες όσο τη ζύμωνα μέσα μου την κουβέντα του Χορν δεν είχα αντιληφθεί το βάθος της.\nΚομμένη εδώ. Με την ευκαιρία ότι πέθανε σα σήμερα στις 16 Ιανουαρίου, το 1998, άλλο είναι εκείνο που σημειώνω. Ήταν ηθοποιός ο Χορν, πολύ μεγάλος ηθοποιός, θεατρικός ηθοποιός, άλλο αν έπαιξε και στο σινεμά. Και το άλλο είναι πως δεν μπλέχτηκε με την πολιτική, με κάποιο κόμμα αριστερό, ψευτοαριστερό. Καταλαβαίνεις. Παρά το γεγονός ότι είχε εξαιρετικά στενή σχέση με τον Κωνσταντίνο Καραμανλή.\nΟ ηθοποιός, γενικά ο καλλιτέχνης δεν έχει ανάγκη να μπερδευτεί με την κομματική πολιτική. Δεν κατάλαβα. Φτάνει, ρε, παραφτάνει η στράτευση στην τέχνη. Μικρή είναι η αγάπη, ο έρωτας του καλλιτέχνη στη δουλειά του; Αφήστε τα σάπια, λοιπόν.\nΓια να σ’ αγαπήσει ο λαός πρέπει να λαϊκίζεις. Να εκβιάζεις τη συγκίνηση του κοσμάκη. Και η πονηριά σε κάποιους, ηθοποιούς, τραγουδιστές, πνευματικούς ανθρώπους για φασίνες, είναι να «στρατεύεσαι»\nΟ Δημήτρης Χορν δεν «στρατεύθηκε», δεν εντάχθηκε σε κόμμα και γι’ αυτό η αύρα της παρουσίας του δεν ακούμπησε τόσο έντονα τον ελληνικό λαό. Τι συμβαίνει. Για να αγαπήσει ο λαός χρειάζεται ο έτσι να λαϊκίζει. Μέχρι να εκβιάζει τη συγκίνηση του κοσμάκη. Και η πονηριά σε κάποιους, ηθοποιούς, τραγουδιστές, πνευματικούς ανθρώπους για φασίνες, είναι να «στρατεύονται». Να πουλάνε κομματιλήκι. Προσφορά στον λαό. Συμπαράσταση στον λαό.\nΑπό μωρό στην κούνια ο Δημήτρης Χορν ανέβηκε, τον ανέβασαν στο θεατρικό σανίδι. Η νονά του, η τεράστια ηθοποιός Κυβέλη, κάποιες στιγμές, τον είχε στην αγκαλιά για τις ανάγκες του ρόλου της. Σε ηλικία 4 χρονών ''ξανάπαιξε'' και στα 14 του είχε μια ακόμα θεατρική εμφάνιση δίπλα στην οικογενειακή φίλη Κοτοπούλη, το άλλο θηρίο του ελληνικού θεάτρου.\nΟ γιος του θεατρικού συγγραφέα Παντελή Χορν μπήκε στα 16 στη δραματική σχολή του τότε βασιλικού θεάτρου και στα 23, ώριμος πια ηθοποιός έφτιαξε δικό του θίασο. Ήταν μύωπας, δεν έβλεπε καλά πάνω στη σκηνή τους άλλους ηθοποιούς. Είχε πάθει αλτσχάιμερ τέσσερα χρόνια πριν πεθάνει από καρκίνο. Γεννήθηκε Μάρτιο του 1921.\nΕρωτιάρης. Πολλές σχέσεις, η πιο ξακουστή και μακροχρόνια με την μαγική Έλλη Λαμπέτη (φώτο, από ταινία που συμπρωταγωνιστούσαν).\nΥΠΟΚΡΟΥΣΗ ΚΛΑΣΙΚΗΣ ΜΟΥΣΙΚΗΣ ΣΕ ΣΤΥΓΝΑ ΒΑΣΑΝΙΣΤΗΡΙΑ


Κλήρωση Τζόκερ 02/11/2021: Οι τυχεροί αριθμοί για τα 2.500.000 ευρώ - 02.11.2021, Sputnik Ελλάδα\nΠερισσότερα από 2.500.000 ευρώ μοιράζει στους τυχερούς η σημερινή κλήρωση Τζόκερ 2358 του ΟΠΑΠ. Οι μαγικοί αριθμοί. 02.11.2021, Sputnik Ελλάδα\nΠραγματοποιήθηκε η κλήρωση του Τζόκερ 2358 του ΟΠΑΠ, σήμερα, Τρίτη 2 Νοεμβρίου, που μοιράζει πάνω από 2.500.000 ευρώ στους τυχερούς της πρώτης κατηγορίας.Οι τυχεροί αριθμοί στην κλήρωση Τζόκερ είναι οι εξής: 38, 11, 30, 24, 23 και Τζόκερ ο αριθμός 3.Οι κληρώσεις του Τζόκερ πραγματοποιούνται κάθε Τρίτη, Πέμπτη και Κυριακή στις 22:00.\n22:08 02.11.2021 (Ανανεώθηκε: 23:06 02.11.2021)\nΠερισσότερα από 2.500.000 ευρώ μοιράζει στους τυχερούς η σημερινή κλήρωση Τζόκερ 2358 του ΟΠΑΠ. Οι μαγικοί αριθμοί.\nΠραγματοποιήθηκε η κλήρωση του Τζόκερ 2358 του ΟΠΑΠ, σήμερα, Τρίτη 2 Νοεμβρίου, που μοιράζει πάνω από 2.500.000 ευρώ στους τυχερούς της πρώτης κατηγορίας.\nΟι τυχεροί αριθμοί στην κλήρωση Τζόκερ είναι οι εξής: 38, 11, 30, 24, 23 και Τζόκερ ο αριθμός 3.


Παιδί: Πώς θα γίνει συναισθηματικά ανεξάρτητο; - Tlife.gr\nΠαιδί: Πώς θα γίνει συναισθηματικά ανεξάρτητο;\n-Να το βοηθάτε σε κάτι, μόνο όταν δεν μπορεί και μετά να το αφήνετε να συνεχίσει μόνο του. Χρειάζεται τις συμβουλές σας και την ενθάρρυνσή σας για το πώς θα χειριστεί τα προβλήματα που του προκύπτουν, αλλά δε χρειάζεται εσάς να του τα λύνετε.\n-Το ενοχλούν ή το κοροϊδεύουν στο σχολείο; Περάστε του το μήνυμα ότι μπορεί να τα βγάλει πέρα μόνο του. Δώστε του κάποιες οδηγίες πχ. να πηγαίνει να το λέει στη δασκάλα του. Ακόμα και στα διαλείμματα να ενημερώνει τους εφημερεύοντες εκπαιδευτικούς και τη δασκάλα του. Μην εμπλακείτε περισσότερο. Πολλές φορές μάλιστα, τα παιδιά υπερβάλλουν, απλά και μόνο για να προσελκύσουν την προσοχή σας, οπότε μην δίνετε περισσότερη σημασία από όσο χρειάζεται.\n-Δείξτε εμπιστοσύνη στους εκπαιδευτικούς του σχολείου. Αν έχετε να τους κάνετε κάποια επισήμανση, προτιμήστε αυτό να γίνει τηλεφωνικά ή προσωπικά, χωρίς την παρουσία του παιδιού. Στηρίξτε το έργο τους για να έχει εμπιστοσύνη και το παιδί σ΄αυτούς, να τους ακούει και να εκμεταλλεύεται έτσι την προσπάθεια που γίνεται από το σχολείο για βελτίωση σε όλους τους τομείς.\n-Ενθαρρύνετέ το να παίρνει πρωτοβουλίες σε θέματα που το αφορούν όπως τις εξωσχολικές δραστηριότητες που θα επιλέξει, το πώς θα διαχειριστεί το χαρτζιλίκι του (πχ. 2 ευρώ την εβδομάδα).\n-Να ελέγχετε την πρόοδο και την συμπεριφορά του παιδιού σας χωρίς υπερβολές και χωρίς να ασχολείστε συνέχεια μαζί του. Βρείτε χρόνο για τον εαυτό σας. Θυμηθείτε τι σας άρεσε να κάνετε παλιότερα ή ανακαλύψτε νέα ενδιαφέροντα. Έτσι αποδεσμεύετε και το παιδί που πιθανά αισθάνεται ότι σας είναι απαραίτητο και δεν τολμά να απομακρυνθεί από εσάς.\nΑΝΕΞΑΡΤΗΣΙΑ ΚΑΙ ΠΑΙΔΙ\nΠΑΙΔΙ ΣΥΝΑΙΣΘΗΜΑΤΙΚΑ ΑΝΕΞΑΡΤΗΤΟ\nΠΩΣ ΤΟ ΠΑΙΔΙ ΝΑ ΜΗΝ ΕΙΝΑΙ ΚΟΛΛΗΜΕΝΟ ΠΑΝΩ ΣΟΥ


Βγαίνει σε δημοπρασία η πέτρα του τελικού! - Ποδόσφαιρο - gavros.gr\nΤρίτη, 24 Μαΐου 2022 - 00:39\nΕίδαμε φοβερές στιγμές στον τελικό κυπέλλου και η φωτογραφία του Λαόθ να κρατάει μία πέτρα και να κατευθύνεται στα αποδυτήρια του ΟΑΚΑ, έκανε το γύρο του κόσμου. Ωραίοι, πάντα τέτοιες όμορφες στιγμές να μας χαρίζουν οι εξυγιαντές, να τις απολαμβάνουμε κι εμείς.\nΒέβαια, εδώ θα υπάρχει και συνέχεια. Σύμφωνα με πληροφορίες, η ΕΠΟ ετοιμάζει μεγάλη εκδήλωση. Ο λόγος; Η πέτρα που έπεσε και που έκανε βόλτα ο Λαόθ, θα βγει σε δημοπρασία. Μάλιστα για να αποκτήσει ακόμη μεγαλύτερη αξία, θα γίνει και φωτογράφηση μαζί με το τρόπαιο του 2004 που κατέκτησε η εθνική στην Πορτογαλία και άλλες μεγάλες στιγμές του ελληνικού ποδοσφαίρου, όπως εισιτήρια από εκείνα τα ματς!\nΈτσι πρέπει, να δώσουμε τα συγχαρητήριά μας στην ομοσπονδία που περιμένουμε ακόμη να βγάλει μια ανακοίνωση και να μας εξηγήσει τι συνέβη. Λογικά η αστυνομία θα της φταίει, όχι ότι οι διαπιστευμένοι της που έκοβαν βόλτες και πλακώνονταν στο ταρτάν του γηπέδου.\nΗ δημοπρασία ωστόσο, έχει μια εξήγηση. Σοβαρή κιόλας. Να βγει κανένα σπασμένο από τις ζημιές που έγιναν, μπράβο σε αυτόν που το σκέφτηκε. Πάντα τέτοια...


Ιάματα Μπαχ: Gentian για ηττοπάθεια | Astrolife\nBrowse: Home / Ιάματα Μπαχ: Gentian για ηττοπάθεια\nPosted by Λίλιαν Σίμου on Ιανουάριος 17, 2014 in Εναλλακτικα, Εναλλακτικες Θεραπείες | 393 Views | Leave a response\nGENTIAN –Λέξεις κλειδιά: Αμφιβολία, αποθάρρυνση, ηττοπάθεια.\nΣε βλέπω που πασχίζεις προσπαθώντας να ανέβεις ετούτη την πανύψηλη σκάλα.\nΜα γιατί τόση προσπάθεια,\nαφού έχεις φτερά;\nΜια διαπίστωση που αφορά κάθε άνθρωπο. Μια ερώτηση. Αν και τόσο εύλογη αρχικά, απαξιώνεται από την απάντησή της μετουσιώνοντας την προσπάθεια και το δέος που νιώθει κανείς μπροστά σε μια πανύψηλη σκάλα σε κάτι τόσο ανούσιο και άχρηστο όσο ανούσιο και άχρηστο δείχνει να προσπαθείς να περάσεις μέσα από τον τοίχο ενώ υπάρχει πόρτα.\nΈνας πατέρας σκυμμένος φροντίζει τον κήπο του κάνοντας κάποιες συνηθισμένες δουλειές και έχοντας το κοριτσάκι του δίπλα που τον βοηθά ποτίζοντας με το λάστιχο.\nΜια στιγμή, το κοριτσάκι στρέφεται πανικόβλητο στον μπαμπά του και με τρόμο λέει : «Μπαμπά τελείωσε! Το νερό τελείωσε. Δεν έχουμε νερό ». Ο πατέρας γυρνά ήρεμος, ρίχνει μια ματιά και απαντά:\n«Πάρε το πόδι σου από το λάστιχο».\nΑυτό πολλές φορές κάνουμε και στη ζωή μας. Πατάμε με το βάρος της αποθάρρυνσης, της ηττοπάθειας και της αμφιβολίας πάνω στη γραμμή της ζωής μας κόβοντας την παροχή του νερού.\nΠρόκειται για μια πολύ κοινή θεώρηση που αποδίδεται σκωπτικά με την φράση ότι ακόμη και αν οι άνθρωποι ήταν ευτυχισμένοι δεν θα το έπαιρναν είδηση.\nΤο ανθοΐαμα το οποίο ανταποκρίνεται στην αντίθετη ενέργεια της απαισιοδοξίας, της αποθάρρυνσης, του υπερβολικού σκεπτικισμού και της πεποίθησης ότι τα πράγματα δεν πρόκειται να πάνε ποτέ καλά, είναι το gentian, η γεντιανή.\nΧρησιμοποιώ το «ανταποκρίνεται στην αντίθετη ενέργεια», καθώς θεωρείται ότι τα ιάματα του Μπάχ τροφοδοτούν τον οργανισμό μας με εκείνες τις αρετές που είναι αντίθετες των ελαττωμάτων που έχουμε εξασθενώντας τα.\nΌπως όταν έχουμε ένα ποτήρι με μαύρο υγρό και αργά αργά το γεμίζουμε με άσπρο, μέχρις ότου το μαύρο χρώμα αντικατασταθεί πλήρως από το άσπρο.\nΗ λατινική ονομασία της γεντιανής είναι gentiana amarella.\nΤο φυτό αυτό φύεται και στη χώρα μας, είναι μικρού μεγέθους και διακρίνεται από ανθάκια μωβ χρώματος. Βρίσκεται σε ασβεστολιθικές περιοχές και ανθίζει από το τέλος Αυγούστου έως τις αρχές Οκτωβρίου.\nΟ άνθρωπος με ιδιοσυγκρασία gentian πιστεύει μονολιθικά και πεισματικά ότι τίποτε δεν πρόκειται να πάει καλά.\nΠαρόλο που μπορεί να έχει πετύχει αρκετά πράγματα, με την πρώτη αποτυχία μεμψιμοιρεί, βυθίζεται στην απελπισία και ως προμάντις κακών που έχει επαληθευτεί η προφητεία του στέκεται πάνω στα ερείπια της Τροίας αφαιρώντας με πικρό χαμόγελο και την τελευταία ικμάδα ελπίδας από τον εαυτό του και τους άλλους.\n«Είδατε που σας το έλεγα;»\nΕνδεχομένως να αισθάνεται και μία διαστροφική χαρά επαληθεύοντας την αμφιβολία του καθώς η μη επαλήθευσή της θα ήταν ένα πλήγμα γι αυτόν, αποδεικνύοντας του ότι ήταν ανούσιο να την κουβαλά.\nΚαι μπαίνοντας και στα χωράφια της αστρολογίας, να σας δώσω ένα παράδειγμα: Λένε ότι οι άνθρωποι με τον πλανήτη Δία στον 1ο οίκο είναι καλότυχοι. Το αυτό ισχύει και για τους Τοξότες καθώς έχουν για κυβερνήτη τον Δία. Από πού προκύπτει όμως αυτό; Πρέπει να αποδοθεί σε Θεία εύνοια; Όχι βέβαια. Είναι ο τρόπος που αυτοί οι άνθρωποι βλέπουν τη ζωή, είναι η θετική θεώρηση των πραγμάτων που τελικά τους κάνει να φαίνονται καλότυχοι.\nΤο gentian μπορεί να βοηθήσει σε θετικό οραματισμό και τον άνθρωπο που στις σχέσεις του εστιάζει μόνο στο κακό και στα προβλήματα.\nΗ γεντιανή διασώζει την καθημερινότητά μας σε καταστάσεις όπου αναπόφευκτα τυχαίνουν αναποδιές, και μας δίνει κουράγιο για να συνεχίζουμε. Αφαιρεί τη δυσαρέσκεια και τη θλίψη την οποία αισθανόμαστε εξαιτίας κάποιων προβλημάτων της ζωής μας.\n«Η πίστη σου σε έσωσε» έλεγε ο Ιησούς.\nΕίναι γνωστό ότι πολλοί εναλλακτικοί γιατροί συστήνουν στους ασθενείς τους καρκινοπαθείς, να οραματίζονται ότι ο οργανισμός τους είναι δυνατός και σκοτώνει τα καρκινικά κύτταρα.\nΤο ίαμα αυτό βοηθά στο να διευκολύνει τη νοητική αυτή διεργασία.\nΒοηθά επίσης ασθενείς που η αρρώστια τους υποτροπιάζει και εκείνοι χάνουν το κουράγιο τους να αγωνιστούν παραπάνω.\nΟ τύπος του ανθρώπου που χρειάζεται το ανθοΐαμα αυτό καταθλίβεται και μελαγχολεί από «γνωστή αιτία».\nΕξηγούμαι ως προς αυτό λέγοντας ότι η κακή του διάθεση και ο αρνητισμός του πρέπει να οφείλονται σε υπερβολικό σκεπτικισμό και όχι σε καταπιεσμένο θυμό ή αγανάκτηση.\nΑυτοί οι ανθρώπινοι χαρακτήρες βοηθούνται σημαντικά όταν το περιβάλλον τους είναι υποστηρικτικό και τοποθετεί το κάθε πρόβλημα τους στις πραγματικές του διαστάσεις, αντλώντας -αν θέλετε- το νερό που οι ίδιοι έχουν βάλει στο …κουτάλι που πνίγονται.\nΣυμπερασματικά, χρειαζόμαστε το συγκεκριμένο ίαμα στις παρακάτω περιπτώσεις:\nΜελαγχολία, από αιτία που μας είναι γνωστή. (δηλ. όχι ακαθόριστη μελαγχολία χωρίς να γνωρίζουμε από πού πηγάζει).\nΚατάθλιψη από γνωστή αιτία.\nΑπογοήτευση από γνωστή αιτία.\nΑρνητική ματιά στα πράγματα\nΌταν ξαναβρίσκουμε το θάρρος μας μετά από ενθάρρυνση και μετά από λίγο με την πρώτη δυσκολία, ξαναπέφτουμε στα ίδια.\nΌταν μεγαλοποιούμε οτιδήποτε μας συμβαίνει.\nΣε υποτροπή ασθένειας και σε κάθε μορφή υποτροπής.\nΣε σχολικές εξετάσεις\nΣτην αρχή κάθε θεραπείας για να πιστέψουμε στο αποτέλεσμα της\nΌταν αρχίζουμε κάτι καινούργιο, ένα μάθημα, μία δίαιτα, μία προσπάθεια σε οτιδήποτε και μας αποθαρρύνουν οι πρώτες δυσκολίες.\nΗ θετική έκβαση του ιάματος αυτού, είναι να πιστεύουμε ότι όλα κατακτώνται με πίστη και προσπάθεια και ότι ο πόλεμος κερδίζεται, ακόμη και αν χάσουμε μια μάχη.\nPosted in Εναλλακτικα, Εναλλακτικες Θεραπείες | Tagged Gentian, αμφιβολία, αποθάρρυνση, ηττοπάθεια, Ιάματα Μπαχ\nΊαμα: Το αστέρι της Βηθλεέμ- Star of Bethlehem.→\nΙάματα Μπαχ και κατάθλιψη→\nΙάματα Μπαχ (3ο μέρος -φοβίες)→\nSun 29° Cancer 16' 48"\nMoon 26° Scorpio 14' 47"\nMercury 22° Leo 46' 32"\nVenus 13° Virgo 15' 31"\nMars 05° Aquarius 30' 40" R\nSaturn 04° Capricorn 08' 07" R\nPluto 19° Capricorn 47' 10" R


«6»: Μια παράσταση στο θέατρο Θησείον... Ποιοι είμαστε τελικά; - AiginaNews - Τα Νέα της Αίγινας\n«6»: Μια παράσταση στο θέατρο Θησείον… Ποιοι είμαστε τελικά;\nΑπό Κατερίνα Φραγκουλάκη\t Ημερομ. Μαρ 7, 2019\nΠόσο εύκολα οι άνθρωποι, ο περίγυρος μας δέχεται την αλήθεια μας, τις αλήθειες μας, την ταυτότητα, την πορεία, το χθες και τώρα της ζωής μας.\nΠόση δύναμη, ψυχική κυρίως, χρειάζεται για να πετάξει κανείς τη μάσκα του και με πάθος να εξιστορήσει και να περιγράψει τη ζωή του, έτσι όπως ακριβώς είναι. ΟΠΩΣ ΑΚΡΙΒΩΣ ΕΙΝΑΙ. Μια ζωή εμπνευσμένη από στιγμές ή δημιούργημα στιγμών, που άλλοτε προκαλούν τη τάση της αποδοκιμασίας από τον κύκλο μας και άλλες τον έπαινο. Κάποιες την ανησυχία και άλλες τον φόβο. Αλλά πως αλλιώς θα μπορούσε να «γεννηθεί» η ιστορία μιας ζωής, ενός ήρωα, ενός πρωταγωνιστή, αν η ζωή του δεν ήταν γεμάτη από εναλλαγές και απρόοπτα. Αν ο ίδιος ο ήρωας που ενσαρκώνει τον ρόλο του μέσα στην τίμια καθημερινότητά του δεν γινόταν πρωταγωνιστής της ζωής του;\nΣτη σκηνή του θεάτρου «Θησείον, ΕΝΑ ΘΕΑΤΡΟ ΓΙΑ ΤΙΣ ΤΕΧΝΕΣ», είχα τη τύχη χθες, να παρευρεθώ στην πρεμιέρα της παράστασης «6». Μια παράσταση εμπνευσμένη από το βαθυστόχαστο έργο του σπουδαίου Ιταλού συγγραφέα Luigi Pirandello. Ένα έργο που με πάθος μέσα από τους ήρωες που ενσαρκώνουν τους ρόλους, δίνει απαντήσεις σε ερωτήματα που χρόνια- νιώθω- πως παιδεύουν αλλά και παγιδεύουν την ανθρώπινη ύπαρξη, το μυαλό και τη ψυχή. Ποιοι είμαστε, γνωρίζουμε 100% το ποιοι είμαστε; Με πόση δύναμη ψυχής αντιμετωπίζουμε τη ζωή που κάποιοι άλλοι δημιουργούν για εμάς χωρίς εμάς. Με πόση ευκολία ή δυσκολία οι άνθρωποι ακούν και δέχονται τις αλήθειες μας; Κατά πόσο η αποκάλυψη μιας αλήθειας μπορεί να πληγώσει εκείνον που επιβάλλεται να τη ζήσει αλλά και όλους όσους βιώνουν και τελικά επιβιώνουν δίπλα σε αυτό τον υπερήρωα που περνάει την δική του δοκιμασία, αποδοκιμασία. Γιατί μην γελιόμαστε, ο καθένας από εμάς πρωταγωνιστεί στο θέατρο της δικής του ζωής.\nΜια παράσταση που αξίζει να δείτε, γιατί οι πρωταγωνιστές της, οι: Καλή Δάβρη, Ανθούλα Ευκαρπίδου, Γιώργος Καρατζιώτης, Σήφης Μάινας, Κυριάκος Μαρκάτος, Κώστας Πιπερίδης, Κωνσταντίνος Τσονόπουλος, Ζαχαρένια Φραγκιαδάκη, Θάλεια Χαραρά, ενσαρκώνουν τους ρόλους τους με τελειότητα, μεράκι, αυθορμητισμό, γενναιότητα ψυχής. Ταυτίζονται απόλυτα με τα πρόσωπα τα οποία καλούνται να υποδυθούν και με μοναδική μαεστρία μας αποδεικνύουν εμπράκτως το ταλέντο τους, κερδίζοντας το θερμό χειροκρότημα μας. «Χαρίζοντας» γενναιόδωρα μια παράσταση από εκείνες, που εγώ προσωπικά θα αναζητούσα να δω και δεύτερη φορά.\nΗ πρόβα ενός θιάσου διακόπτεται, όταν στον θεατρικό χώρο εισβάλουν 6 πρόσωπα, ζητώντας με πάθος να πουν αλλά και να υποδυθούν την ιστορία της ζωής τους, την πραγματική τους ιστορία. Ψάχνοντας συγχρόνως να βρουν τον δικό τους συγγραφέα. Έναν συγγραφέα που θα τους αναστήσει, προσφέροντάς τους μέσα από την πένα του, πνοή, αέρα, ανάσα και μια θέση ανάμεσα στους αιώνιους ήρωες των σπουδαίων θεατρικών έργων. Ένας πατέρας, μια κόρη, ένας γιος, μια μητέρα, η ζωή, οι ζωές. Ένας σκηνοθέτης και δυο πρωταγωνιστές. Και φυσικά η μοίρα τους, το πεπρωμένο τους.\nΣτο τιμόνι της σκηνοθεσίας αλλά και της Διασκευής η Αγνή Χιώτη. Η κα. Χιώτη δημιουργεί μια παράσταση με μεγάλο μεράκι και δικαιολογημένα κερδίζει το χειροκρότημά μας. Προκαλώντας συγχρόνως τη ματιά μας, -έχοντας ως όπλο της το σκηνοθετικό της ταλέντο- να παραμένει στραμμένη στους πρωταγωνιστές της. Μια σπουδαία παράσταση.\nΗ Καλή Δάβρη, η κόρη, έρχεται αντιμέτωπη με έναν δύσκολο ρόλο και κερδίζει το στοίχημα. Ένας ρόλος εμπνευσμένος από κωμικά αλλά και δραματικά χαρακτηριστικά. Η κα. Δάβρη αποδεικνύει επί σκηνής μέσα σε 75′ το ταλέντο της. Ένα ταλέντο που συγκινεί, δίνοντάς της, κατά τη γνώμη μου, μια θέση ανάμεσα στους υπερταλαντούχους ηθοποιούς της γενιάς της. Κάνοντας τα μάτια μας άλλοτε να δακρύσουν και άλλοτε να χαμογελούν. Ταυτίζεται απόλυτα με τον ρόλο της, προσφέροντας απλόχερα ψυχή και ερμηνεία επί σκηνής.\nΗ Ανθούλα Ευκαρπίδου και ο Κώστας Πιπερίδης, ερμηνεύουν με εξαιρετικό πάθος τον ρόλο τους ως πρωταγωνιστές και ως οι μοναδικοί ΑΛΗΘΙΝΟΙ ηθοποιοί του θιάσου. Η ανάγκη και το πείσμα τους να βρίσκονται συνέχεια επί σκηνής αλλάζει ρότα όταν έρχονται αντιμέτωποι με τα πρόσωπα, ήρωες που εισβάλουν στον χώρο κατά τη διάρκεια της δικής τους πρόβας. Και εκεί η ιστορία ξεκινάει…\nΟ Γιώργος Καρατζιώτης ως ο σκηνοθέτης του θιάσου, προσφέρει στο κοινό μια εξαιρετική ερμηνεία, Ενσαρκώνει με μοναδική τελειότητα τον αυστηρό δημιουργό της παράστασης και του σεναρίου.\nΗ σκηνική παρουσία του Σήφη Μάινα, ως πατέρας της οικογένειας, κλέβει τις δικές μου εντυπώσεις. Ερμηνεύει με δυναμισμό τον ρόλο του. Ταυτίζεται απόλυτα με τον ήρωα του έργου, κλέβοντας μέσα από τα χέρια μας το χειροκρότημα και από τον λόγο μας ένας μεγάλο μπράβο!\nΟ Κυριάκος Μαρκάτος, με την ερμηνεία του προσφέρει ευχάριστες στιγμές στο κοινό κατά τη διάρκεια της παράστασης. Ένας ρόλος «ντυμένος» με χιούμορ και λόγια που προκαλούν χαμόγελα.\nΗ ερμηνεία του Κωνσταντίνου Τσονόπουλου ως γιος με συγκίνησε ιδιαίτερα. Ένα νέο παιδί γεμάτο πάθος, ταλέντο που «γεμίζει» με την παρουσία του τη σκηνή. Την ερμηνεία του την χαρακτηρίζω άκρως συγκινητική. Η Ζαχαρένια Φραγκιαδάκη, η Ισπανίδα του έργου μας, ξεδιπλώνει με ιδιαίτερο μεράκι το ταλέντο της επί σκηνής. Η Θάλεια Χαραρά, η μητέρα, κλέβει χωρίς δεύτερη σκέψη το χειροκρότημα.\n«6»: Μια παράσταση στο θέατρο Θησείον... Ποιοι είμαστε τελικά;\nΟλοκλήρωση Μελετών Κλειστού Γυμναστηρίου Αίγινας


Αθωώθηκε από το Τριμελές Πλημμελειοδικείο η τραγουδίστρια Εφη Θώδη, που ήταν κατηγορούμενη για ρευματοκλοπή.\nΗ τραγουδίστρια δεν ήταν στο δικαστήριο και εκπροσωπήθηκε από την δικηγόρο της, η οποία σημείωσε ότι η οφειλή που έφτανε τα 6.500 ευρώ είχε εξοφληθεί πριν από την πρωτόδικη καταδίκη της.\nΠάντως, αν και πράγματι είχε πληρώσει την οφειλή, σύμφωνα με έγγραφα της δικογραφίας το ρολόι της καταμέτρησης είχε παραβιαστεί εκ νέου. Σύμφωνα με τις διατάξεις του νέου Ποινικού Κώδικα, από τη στιγμή που η Έφη Θώδη πλήρωσε την οφειλή πριν την πρωτόδικη καταδίκη, η αθώωσή της ήταν μονόδρομος για το δικαστήριο.\nΠρωτόδικα, η τραγουδίστρια είχε καταδικαστεί σε φυλάκιση οκτώ μηνών με αναστολή και της είχε αναγνωρισθεί το ελαφρυντικό της ειλικρινούς μεταμέλειας. Πάντως, η τραγουδίστρια είχε υποστηρίξει δια της συνηγόρου της ότι χρεώθηκε τη ρευματοκλοπή επειδή είναι η ιδιοκτήτρια του σπιτιού, αλλά το επίμαχο διάστημα εκείνη βρισκόταν στο εξωτερικό λόγω επαγγελματικών υποχρεώσεων.\nΗ Νάιλα του Next Top Model έγινε μαμά! (ΦΩΤΟ)\nΜανούλα για πρώτη φορά έγινε η Νάιλα, που γνωρίσαμε το…\nΙωάννα Τούνη: Η πρώτη δημόσια εμφάνιση με τον νέο της σύντροφο (VIDEO)\nΤην πρώτη της δημόσια εμφάνιση μαζί με τον νέο της…\nΑργύρης Πανταζάρας: Η απίθανη ατάκα του για τη Νάντια Μπουλέ\nΓια την συμμετοχή του στο “Κόκκινο Ποτάμι” μίλησε ο Αργύρης…\nΑλεξάνδρα Ούστα: Απόλαυσε τον σύντροφό της στο θέατρο η εγκυμονούσα ηθοποιός (ΦΩΤΟ)\nΤο βράδυ της Τρίτης πραγματοποιήθηκε η επίσημη πρεμιέρα της παράστασης…\nSnik: Δεν έχω πει σε κανέναν ούτε "πάρε ναρκωτικά" ούτε…\nΟ Snik σε συνέντευξή του, στη lifo και τον M.Hulot…\nΠαναγιώτης Μπουγιούρης: Η απώλεια του πατέρα μου ήταν ένα κρίσιμο σημείο\nΓια τη νέα θεατρική παράσταση όπου πρωταγωνιστεί στην Κύπρο, μίλησε…\nΔιαβάστε τα σημαντικότερα γεγονότα που συνέβησαν σαν σήμερα 11 Νοεμβρίου:\n1918 Οι δυνάμεις της Αντάντ και η Γερμανία υπογράφουν ανακωχή. Λήξη του Α’ Παγκοσμίου Πολέμου.\n1942 Η τουρκική Βουλή ψηφίζει νόμο που επιβάλλει έκτακτη εισφορά στην κινητή και ακίνητη περιουσία (Varlik vergisi). Ο νόμος αυτός, όργανο φυλετικού διωγμού, στρέφεται κυρίως εναντίον των Ελλήνων, των Εβραίων και των Αρμενίων.\n1950 Σμήνος ελληνικών πολεμικών αεροσκαφών αναχωρεί για την Κορέα, προκειμένου να λάβει μέρος στις εκεί επιχειρήσεις, υπό τις δυνάμεις του ΟΗΕ. (Πόλεμος της Κορέας)\n2002 Το σχέδιο Ανάν για την επίλυση του Κυπριακού, που συνέταξε ο γ.γ. του ΟΗΕ, Κόφι Ανάν, παραδίδεται στην Κυπριακή Δημοκρατία, στην τουρκοκυπριακή πλευρά και στις εγγυήτριες δυνάμεις Ελλάδα, Τουρκία και Βρετανία. Ο έλληνας πρωθυπουργός, Κώστας Σημίτης, και ο κύπριος πρόεδρος, Γλαύκος Κληρίδης, δηλώνουν ότι «το σχέδιο είναι διαπραγματεύσιμο».\n2007 Εσωκομματικές εκλογές διεξάγονται στο ΠΑΣΟΚ, μετά την ήττα στις εκλογές της 16ης Σεπτεμβρίου. Οι τρεις υποψήφιοι για την προεδρία είναι ο Γιώργος Παπανδρέου, ο Ευάγγελος Βενιζέλος και ο Κώστας Σκανδαλίδης. Θα επανεκλεγεί ο Γιώργος Παπανδρέου.\n2009 Η Ντόρα Μπακογιάννη, μιλώντας σε συγκέντρωση οπαδών της στο Περιστέρι ενόψει των εσωκομματικών εκλογών για την Προεδρία της Νέας Δημοκρατίας, χαρακτηρίζει τη σύμπραξη Αβραμόπουλου - Σαμαρά αποτέλεσμα «μυστικών νυχτερινών συμφωνιών, παζαριών και τυχοδιωκτισμού». Επίσης, κάνει λόγο για συμφέροντα που πολεμούν διαχρονικά τη Ν.Δ. και τη δική της υποψηφιότητα.\n1885 Τζορτζ Πάτον, αμερικανός στρατηγός, που διακρίθηκε κατά τη διάρκεια του Β’ Παγκοσμίου Πολέμου. Το 1912 -νεαρός υπολοχαγός τότε- αγωνίστηκε στους Ολυμπιακούς Αγώνες της Στοκχόλμης με την ομάδα των ΗΠΑ στο μοντέρνο πένταθλο και κατετάγη πέμπτος, αφού απέτυχε στη σκοποβολή. (Θαν. 21/12/1945)\n1928 Κάρλος Φουέντες, μεξικάνος συγγραφέας και διπλωμάτης. (Θαν. 15/5/2012)\n1974 Λεονάρντο Ντι Κάπριο, αμερικανός ηθοποιός.\n1990 Αλέξης Μινωτής, έλληνας ηθοποιός και σκηνοθέτης του θεάτρου. (Γεν. 8/8/1898)\n1990 Γιάννης Ρίτσος, έλληνας ποιητής. (Γεν. 1/5/1909)\n2013 Αντιγόνη Βαλάκου, ελληνίδα πρωταγωνίστρια του θεάτρου. (Γεν. 1930)\nΗ εκδήλωση θα πραγματοποιηθεί την Πέμπτη 14 Νοεμβρίου 2019 και ώρα 7μ.μ. στο Μέγαρο Μουσικής Θεσσαλονίκης (Κτίριο Μ2 - Αίθουσα «Αιμίλιος Ριάδης»).\nΗ Κατερίνα σώθηκε αλλά ακόμη αντιμετωπίζει προβλήματα με την κίνηση, την όραση και την ομιλία της. Αυτό, όμως, δεν τη σταματά απ’ το ν’ ανέβει στη σκηνή.\nΓιατί το χιούμορ της έμεινε αλώβητο. Όπως άλλωστε και το μαλλί της! Ελάτε να δείτε, λοιπόν, γιατί της αξίζει το hashtag “so brave”.\nΣτο ολοκαίνουριο stand-up show της η Κατερίνα θα μιλήσει για όλα! Για Μαλαισιανούς, Άγγλους κι Έλληνες γιατρούς, τσαχπίνες νοσηλεύτριες και γοητευτικούς φυσικοθεραπευτές. Για το πώς η κορτιζόνη αντικαθιστά το μπότοξ, αλλά τίποτα δεν αντικαθιστά ένα σωστό ζευγάρι σκουλαρίκια. Η παράσταση αυτή αποδεικνύει περίτρανα πως τίποτα δεν σταματάει την Κατερίνα από τον απώτερο σκοπό της: Να γίνει Κυρίαρχος του Πλανήτη, τώρα και με αμαξίδιο!\nΠαραστάσεις: 11& 12 Νοεμβρίου 2019 (για δύο μόνο παραστάσεις)\nΠού: Θέατρο Αριστοτέλειον,\nΠότε: 11 και 12 Νοεμβρίου\nΠροπώληση: Ticketservices.gr και στο ταμείο του θεάτρου(2310262051)\nΡεάλ Μαδρίτης: Ασύλληπτη πρόταση 400 εκατ. ευρώ για Εμπαπέ!\nΤα πήρε ο Σάντος με τις ερωτήσεις για τον Κριστιάνο


Lanes Health - Lanes Health\nΣυμπλήρωμα διατροφής με βασιλικό πολτό, πρόπολη, πρωτόγαλα και μανιτάρια reishi & shiitake οργανικής καλλιέργειας & βιταμίνη Β6. Με εξαιρετική γεύση.\nΝΟΙΑΣΟΥ ΓΙΑ ΣΕΝΑ\nΟ σύγχρονος τρόπο ζωής χαρακτηρίζεται πλέον έντονα από καθημερινό άγχος και στρες. Το άγχος αποτελεί φυσιολογικό κομμάτι της ζωής και της καθημερινότητας του μεγαλύτερου συνόλου του πληθυσμού σε παγκόσμιο επίπεδο. Οι στρεσογόνοι παράγοντες δεν είναι κοινοί για όλους αλλά ποικίλουν κατά πολύ. Οποιαδήποτε κατάσταση ή σκέψη δημιουργεί αίσθημα σύγχυσης, θυμού ή νευρικότητας μπορεί να συμβάλλει στην εμφάνιση του άγχους. Τέτοιες καταστάσεις ή σκέψεις συνήθως αφορούν τα οικονομικά, τις διαπροσωπικές σχέσεις, απρόσμενες αλλαγές στην καθημερινότητα, τη δουλειά και το εργασιακό περιβάλλον.\nΣε μικρές «δόσεις» το στρες βοηθάει αφού μπορεί να συμβάλλει στην κινητοποίηση του ατόμου και στην αύξηση της παραγωγικότητας του – γνωστό ως «δημιουργικό άγχος». Αντίθετα το έντονο άγχος επηρεάζει αρνητικά και συνδέεται με μεγάλο αριθμό εμφάνισης συμπτωμάτων όπως η νευρικότητα, η έλλειψη συγκέντρωσης, ο πονοκέφαλος, η εφίδρωση, η ταχυκαρδία και πλήθος άλλων.\nΟι μέχρι σήμερα έρευνες συνδέουν άμεσα την εμφάνιση του άγχους με μία σειρά παραγόντων κοινωνικοοικονομικού χαρακτήρα αλλά και χαρακτηριστικών του τρόπου ζωής όπως η διατροφή, η άσκηση και ο ύπνος.\nΗ διατροφή έχει ιδιαίτερα σημαντική επίδραση στην εμφάνιση και τη διαχείριση του άγχους. Όσο «καλύτερες» είναι οι διατροφικές συνήθειες τόσο καλύτερη είναι, συνήθως, η σωματική και ψυχική υγεία του ατόμου και το αντίστροφο. Αν και, προς το παρόν, δεν υπάρχει κάποια συγκεκριμένη διατροφή που αποδεδειγμένα αντιμετωπίζει το στρες, οι διατροφικές επιλογές μπορούν να επηρεάσουν τη διάθεση και να ανακουφίσουν από τα διάφορα συμπτώματα τόσο βραχυπρόθεσμα όσο και μακροπρόθεσμα. Παράλληλα, η φυσική δραστηριότητα συμβάλλει σημαντικά στην αποφόρτιση και την εκτόνωση, οδηγώντας στην καταπράυνση των συμπτωμάτων του στρες.\nΤρόφιμα τα οποία είναι πλούσια σε βιταμίνες του συμπλέγματος Β, μαγνήσιο και αντιοξειδωτικά μπορούν να βοηθήσουν σημαντικά στην καλύτερη διαχείριση του άγχους. Οι βιταμίνες του συμπλέγματος Β ενισχύουν το νευρικό σύστημα και δίνουν ενέργεια. Καλές πηγές τους αποτελούν τα τρόφιμα ολικής άλεσης, το κοτόπουλο και τα κρεατικά, τα αυγά, το ψάρι, τα όσπρια, τα πράσινα φυλλώδη λαχανικά, οι μπανάνες. Το μαγνήσιο το οποίο βρίσκεται κυρίως σε τρόφιμα όπως οι μπανάνες, το σπανάκι, η κινόα, τα αμύγδαλα, το αβοκάντο και η μαύρη σοκολάτα, έχει μυοχαλαρωτική δράση και συμβάλλει στη μείωση του άγχους. Τα αντιοξειδωτικά ενισχύουν την προστασία του οργανισμού από τις ελεύθερες ρίζες που παράγονται σε διάφορες στρεσογόνες καταστάσεις. Τα φρούτα, τα λαχανικά, το ελαιόλαδο, τα θαλασσινά περιέχουν υψηλές ποσότητες αντιοξειδωτικών στοιχείων.\nΜεγάλη βοήθεια στην καλύτερη διαχείριση του άγχους προσφέρει η χρήση διαφόρων συμπληρωμάτων διατροφής και βοτάνων. Συμπληρώματα διατροφής με βιταμίνες Β, μαγνήσιο και/ή συνδυασμό βοτάνων είναι ιδιαίτερα δημοφιλή. Αντίστοιχα, αφεψήματα βοτάνων όπως το χαμομήλι, η βαλεριάνα, το τίλιο που βοηθούν στην ηρεμία και τη χαλάρωση καταναλώνονται ευρέως και πολύ ευχάριστα ιδιαίτερα κατά τη διάρκεια του χειμώνα.\nΤο Calm Life, το νέο συμπλήρωμα διατροφής της Lanes για την ομαλή ψυχολογική λειτουργία μπορεί να αποτελέσει εξαιρετική επιλογή βοηθήματος για το άγχος και το στρες. Η πλούσια σύνθεση του με υψηλή περιεκτικότητα σε βαλεριάνα και Βιταμίνες Β1, Β2, Β3 συμβάλλει αποτελεσματικά στην προαγωγή της ηρεμίας. Η βαλεριάνα είναι ένα πολύ δημοφιλές βότανο που χρησιμοποιείται εδώ και πολλά χρόνια χάρη στις γνωστές ηρεμιστικές και χαλαρωτικές ιδιότητες της. Αντίστοιχα, οι βιταμίνες Β1 & Β3 συμβάλλουν στη φυσιολογική ψυχολογική λειτουργία ενώ η βιταμίνη Β1 στην φυσιολογική λειτουργία της καρδιάς. Οι βιταμίνες Β2 και Β3 βοηθούν στη μείωση της κούρασης και κόπωσης.\nH σύνθεση του Calm Life αποτελεί μία ενισχυμένη φόρμουλα με ειδικά επιλεγμένα συστατικά για την καλή λειτουργία του νευρικού συστήματος και ηρεμία του οργανισμού. Περιέχει την πλέον επαρκή ποσότητα βαλεριάνας για άμεσα και ικανοποιητικά αποτελέσματα, ενώ καλύπτει το 100% της συνιστώμενης ημερήσιας ποσότητας στις βιταμίνες Β1, Β2 και Β3. Είναι ιδανικό για άτομα που βιώνουν καθημερινό στρες και νευρικότητα και για όσους αντιμετωπίζουν δυσκολία στον ύπνο λόγω του στρες.\nΗ χρήση του Calm Life σε συνδυασμό με την εφαρμογή των ακολούθων tips μπορεί να επιφέρει ουσιαστική βελτίωση στη διαχείριση του καθημερινού άγχους και στρες:\nΠροσπαθήστε να τρώτε πρωινό καθημερινά. Συμβάλλει στα σταθερά επίπεδα σακχάρου στο αίμα βοηθώντας έτσι στην αποφυγή νευρικότητας\nΠεριορίστε την κατανάλωση καφέ και αποφύγετε την πρόσληψη καφεΐνης μετά τις 4 το απόγευμα. Η καφεΐνη έχει χρόνο ημιζωής περίπου 5 ώρες και έτσι είναι πολύ πιθανό ο καφές που θα πιείτε το απόγευμα να επηρεάσει το βραδινό σας ύπνο.\nΑντικαταστήστε τα αναψυκτικά με ανθρακούχο νερό στο οποίο μπορείτε να προσθέσετε λίγες σταγόνες λεμονιού ή κομμάτια φρούτων για τη γεύση. Με τον τρόπο αυτό περιορίζετε την πρόσληψη ζάχαρης ή και καφεΐνης που ενισχύουν το άγχος και τη νευρικότητα\nΑνακαλύψτε τρόπους και τεχνικές μείωσης του στρες μέσα από χόμπι που θα σας βοηθήσουν να νιώσετε καλά και ήρεμοι όπως γιόγκα, χορός, περπάτημα, κηπουρική, ζωγραφική κ.α.\nRoyal Tonic για γερό ανοσοποιητικό\nSuperfoods: Είναι πράγματι τόσο σούπερ;\nΓιορτές χωρίς επιπλέον θερμίδες\nΧειμώνας και ανοσοποιητικό\nFlexade Xtra, ο σύμμαχος των αρθρώσεων\n4 τροφές…φυσικά αντιισταμινικά!\nΟδηγός επιβίωσης από τις εποχικές αλλεργίες!\nΤι συμβαίνει στο σώμα μας όταν φτερνιζόμαστε!\n5 ιδέες για γρήγορο αδυνάτισμα\nΜυστικό συστατικό: καψαϊκίνη


Τελικά «Ζοτς» πότε είχες δίκιο; - Basketnet.gr\nΤελικά «Ζοτς» πότε είχες δίκιο;\nFootball δημοσιεύθηκε 14/11/2017 17:35\nΟ Γιάννης Πάλλας προσεγγίζει την έννοια Εθνική ομάδα μέσα από δυο διαμετρικά αντίθετες απόψεις του Ζέλικο Ομπράντοβιτς.\nΌταν το 2005 στο Βελιγράδι ο Ζέλικο Ομπράντοβιτς απέτυχε με την Εθνική ομάδα της χώρας του, σε μια διοργάνωση που δεν θα θέλει να θυμάται με τίποτε στην προπονητική του διαδρομή, έκανε πρωτοφανή επίθεση στους παίκτες του!\nΤότε μίλησε στα Μέσα Ενημέρωσης της Σερβίας για «παίκτες που νοιάζονταν μόνο για τα συμβόλαια τους και τίποτε περισσότερο» αδιαφορώντας για το εθνόσημο και την παρακαταθήκη του σερβικού μπάσκετ, ρίχνοντας τους στην… πυρά για την αποτυχία, για την οποία προφανώς και ο ίδιος δεν έφερε καμία ευθύνη.\nΤώρα, επειδή θέλει να τα έχει καλά με την Euroleague και να μην στενοχωρήσει με αυτά που θα πει τον υπεύθυνο της κρίσης που έχει προκληθεί στο ευρωπαϊκό μπάσκετ, τον Τζόρντι Μπερτομέου, όσον αφορά τα «παράθυρα» των εθνικών ομάδων φροντίζει να πάει από την άλλη πλευρά του ποταμού.\nΝα οχυρωθεί πίσω από τα συμβόλαια των παικτών και να υποστηρίξει πως «τα παράθυρα της FIBA είναι καταστροφή».\nΗ διεκδίκηση άλλης μιας κούπας της Euroleague έχει μεγαλύτερη αξία για τον «Ζοτς» από το ίδιο το μπάσκετ και την εξέλιξη του. Μια εξέλιξη που δεν θα έρθει εάν δεν υπάρχει συσπείρωση των δυνάμεων του μπάσκετ.\nΗ Εθνική ομάδα κάθε χώρας προφανώς και δεν ανήκει σε καμία Ομοσπονδία και σε κανέναν πρόεδρο, είτε λέγεται Βασιλακόπουλος, είτε Τούρκογλου, είτε Γκαρμπαχόσα. Ανήκει στο φίλαθλο αθλητικό κοινό που προσδοκά σε κάθε διοργάνωση, έναν λόγο για να αισθανθεί εθνικά υπερήφανο. Ειδικά σε χώρες που μαστίζονται από την οικονομική κρίση, όπως είναι η Ελλάδα, όπου ο αθλητισμός παραμένει (ακόμη τουλάχιστον) μια διέξοδος, η Εθνική ομάδα αποτελεί το «ιερό και το όσιο».\nΤο μέγεθος και την σημασία της συμμετοχής στο αντιπροσωπευτικό συγκρότημα προσδίδει ένα ξεκάθαρο γεγονός. Η έκρηξη του αθλήματος προήλθε από την Εθνική ομάδα. Τίποτε δεν ήταν ίδιο στο σπορ μετά την μεγάλη επιτυχία του 1987, όπου υπήρξε μεγάλη υπεραξία πάνω στην οποία δημιουργήθηκαν δεκάδες θέσεις εργασίας και επιχειρηματικοί κολοσσοί επένδυσαν στην «πορτοκαλί θεά».\nΌποτε υπάρχουν μεγάλες επιτυχίες το προϊόν που λέγεται μπάσκετ, αποκτά μεγαλύτερη αξία στο χρηματιστήριο και αυτό συνέβη και με την επιτυχία του 2005 στο Βελιγράδι, εκεί όπου «ναυάγησε» η Σερβία του Ζέλικο Ομπράντοβιτς. Ναι, εκεί, όπου οι Σέρβοι σούπερ σταρ νοιάζονταν για τα συμβόλαια τους, τα οποία καλά κάνουν και θέλουν να διαφυλάξουν οι αθλητές και αυτή την στιγμή σύμφωνα με τον προπονητή της Φενέρμπαχτσε. Τα καλά και συμφέροντα, με λίγα λόγια…\nΣυνεπώς, την επόμενη φορά που θα μιλήσει ο Ζέλικο Ομπράντοβιτς η οποιοσδήποτε άλλος για τις Εθνικές ομάδες και την προσφορά στην χώρα, εδώ θα είμαστε να το σχολιάσουμε…


Οδηγός επιβίωσης στην περιεμμηνόπαυση | Jenny.gr\nΗ περιεμμηνόπαυση συνήθως ξεκινά κατά τη διάρκεια της δεκαετίας του '40 (ή ακόμα και στα μέσα έως τα τέλη της δεκαετίας του '30) καθώς οι ωοθήκες αρχίζουν να παράγουν λιγότερα οιστρογόνα. Μπορεί να διαρκέσει οπουδήποτε από πέντε έως 10 χρόνια - έως ότου η περίοδος σταματήσεις τελείως.\nΈνα από τα πρώτα σημάδια της περιεμμηνόπαυσης είναι βραχύτεροι εμμηνορροϊκοί κύκλοι και πιο ακανόνιστες περίοδοι. Μπορεί επίσης να αντιμετωπίσετε εξάψεις, πονοκεφάλους, κολπική ξηρότητα και μεταβολές της διάθεσης. Είναι σημαντικό να αναγνωρίζετε τα συμπτώματα και τι μπορείτε να κάνετε για αυτά.\nΠώς να απαλλαγείτε από φούσκωμα και κράμπες\nΚαθώς οι ορμόνες σας αρχίζουν να αλλάζουν, η έμμηνος ρύση μπορεί να γίνει ακανόνιστη, επιδεινώνοντας έτσι τις κράμπες και το φούσκωμα. της κράμπας και του φουσκώματος. Τα μη στεροειδή αντιφλεγμονώδη φάρμακα μπορούν να βοηθήσουν στην απομάκρυνση και τη μείωση της εμμηνορροϊκής αιμορραγίας.\nΠώς να αντιμετωπίσετε τους πονοκεφάλους\nΗ έρευνα δείχνει ότι εάν έχετε ιστορικό ημικρανιών, μπορεί να γίνουν πιο συχνές ή έντονες κατά τη διάρκεια της περιεμμηνόπαυσης. Ακόμα και γυναίκες που δεν είχαν βιώσει ημικρανίες στο παρελθόν, μπορεί να αρχίσουν να υποφέρουν από αυτές. Η θεραπεία αντικατάστασης ορμονών (HRT) είναι η πιο συχνά συνταγογραφούμενη θεραπεία.\nΠότε η ντομάτα μπορεί να γίνει επικίνδυνη για την υγεία\nΠώς να βελτιώσετε τη διάθεσή σας\nΗ αυξημένη ευερεθιστότητα και οι μεταβολές της διάθεσης είναι συχνές κατά τη διάρκεια της περιεμμηνόπαυσης. Είναι σημαντικό να λάβετε βοήθεια γιατί αυτά τα συμπτώματα δεν επηρεάζουν μόνο εσάς, αλλά και τους ανθρώπους γύρω σας. Σε ορισμένες περιπτώσεις, ο γιατρός μπορεί να συνταγογραφήσει ένα αντικαταθλιπτικό, αλλά συχνά μπορείτε να διαχειριστείτε τα συμπτώματα μόνοι σας με τεχνικές χαλάρωσης, όπως η γιόγκα και ο διαλογισμός. Μελέτες δείχνουν ότι η άσκηση βοηθά επίσης, οι ειδικοί συνιστούν 30 λεπτά ή περισσότερο δραστηριότητα για τις περιεμμηνοπαυσιακές γυναίκες, τις περισσότερες ημέρες της εβδομάδας, ακριβώς πριν από τον ύπνο.\nΤι να κάνετε για τη μειωμένη λίμπιντο\nΚαθώς τα επίπεδα των οιστρογόνων μειώνονται, ο κόλπος γίνεται σταδιακά λεπτότερος, στεγνότερος και λιγότερο ελαστικός και όλα αυτά μπορούν να οδηγήσουν σε μειωμένη λίμπιντο. Ο γιατρός σας μπορεί να σας συστήσει αντισυλληπτικά ή κολπικό οιστρογόνο (το οποίο διατίθεται σε μορφή κρέμας, δισκίου ή δακτυλίου), αλλά μπορεί επίσης να βρείτε ανακούφιση εάν χρησιμοποιείστε λιπαντικά με βάση το νερό.\nΠώς να αντιμετωπίσετε τις αυπνίες\nΟι εξάψεις και οι νυχτερινές εφιδρώσεις είναι από τις μεγαλύτερες διαταραχές του ύπνου κατά τη διάρκεια της περιεμμηνόπαυσης. Το πρώτο βήμα είναι να αποφύγετε πιθανές προκλήσεις, όπως πικάντικο φαγητό ή ένα ζεστό φλιτζάνι τσάι πριν πέσετε για ύπνο.\nΗ περιεμμηνόπαυση είναι ένα φυσικό μέρος της ζωής n και δεν χρειάζεται να σας ανησυχεί, ειδικά εάν έχετε λάβει τα μέτρα σας για τη διαχείριση των συμπτωμάτων.\nεξάψεις και περιεμμηνόπαυση\nγυναίκες σε περιεμμηνόπαυση


Αλβανικά ΜΜΕ: Προσαγωγές Ελλήνων πριν την κηδεία του Κωνσταντίνου Κατσίφα | Liberal.gr\nΣε προσαγωγές Ελλήνων προχώρησαν οι αλβανικές αστυνομικές αρχές, λίγο πριν την κηδεία του Κωνσταντίνου Κατσίφα στους Βουλιαράτες, όπως μεταδίδουν τα αλβανικά ΜΜΕ.\nΑρχικά το αλβανικό faxweb μετέδωσε πως οι προσαγωγές ήταν 2, αργότερα ανέβασε τον αριθμό σε 3, ενώ τελικά γίνεται αναφορά για 4 προσαγωγές στον μεθοριακό σταθμό της Κακαβιάς. Τα άτομα που προσήχθησαν από τις αλβανικές Αρχές θεωρήθηκαν ύποπτα για υποκίνηση επεισοδίων κατά τη διάρκεια της κηδείας του Κωνσταντίνου Κατσίφα.\nΣύμφωνα με όσα μεταδίδει το αλβανικό faxweb, κατά τη διάρκεια ελέγχου, οι αστυνομικοί εντόπισαν στις αποσκευές των δύο Ελλήνων κουκούλες full face και μπλουζάκια με παραστρατιωτικά σύμβολα.\nΥπολογίζεται ότι περίπου 2.000 άτομα θα παραστούν στην κηδεία του Κωνσταντίνου Κατσίφα, ενώ οι αλβανικές συνοριακές Αρχές υποβάλλουν σε εξονυχιστικό έλεγχο τους Έλληνες που μεταβαίνουν στους Βουλιαράτες.\nΣύμφωνα και πάλι με το faxweb, από νωρίς το πρωί οι αλβανικές αρχές έχουν απαγόρευσει τη διέλευση από την Κακαβιά σε 13 άτομα, λόγω ενδείξεων ότι θα μπορούσαν να υποκινήσουν σε πράξεις μίσους και βίας.\nΔείτε βίντεο από το τηλεοπτικό δίκτυο Fax News:


Κατερίνα Καραβάτου: Τώρα είμαι καλά γι’ αυτό και γύρισα στην εκπομπή | OPEN TV\nκαταχωρήθηκε: Πέμπτη 11 Φεβρουαρίου 2021 12:13\nΚατερίνα Καραβάτου: Τώρα είμαι καλά γι’ αυτό και γύρισα στην εκπομπή\nΗ Κατερίνα Καραβάτου μιλά αποκλειστικά για την επιστροφή στην εκπομπή της μετά το πρόβλημα υγείας που αντιμετώπισε.\nΠολύ πιο σοβαρή καταγγελία για τον Παύλο Χαϊκάλη και από δεύτερη ηθοποιόΚαι δεύτερη ηθοποιός βάζει στόχο τον Παύλο Χαϊκάλη με μία νέα καταγγελία εις βάρος του. Επιπλέον, σύμφωνα με πληροφορίες έγιναν άλλες 2 καταγγελίες... Οι πρώτες δηλώσεις των κριτών του House of fame λίγο πριν την πρεμιέραΟ Γιάννης Πλούταρχος, η Καίτη Γαρμπή και ο Φοίβος έκαναν δηλώσεις λίγο πριν την πρεμιέρα του House of fame. Η μητέρα της Σοφίας ξεκαθαρίζει τι γίνεται με την κόρη της και με τα παιδιάΗ Σοφία απαντά με εξώδικο στον σύζυγο της. Οι συζητήσεις της Ανθής Σαλαγκούδη με τον ΣΚΑΪ πριν φύγει για τον Άγιο ΔομίνικοΣύμφωνα με πληροφορίες η παίκτρια του Survivor, Ανθή Σαλαγκούδη συζητά για να παρουσιάσει καλοκαιρινή μεσημεριανή εκπομπή.


Καλλικράτης Χανιά: ΕΠΙΣΗΜΑΝΣΕΙΣ ΚΛΙΜΑΚΙΟΥ ΠΑΣΟΚ-«Ανάγκη για πολιτική σταθερότητα»\nΕΠΙΣΗΜΑΝΣΕΙΣ ΚΛΙΜΑΚΙΟΥ ΠΑΣΟΚ-«Ανάγκη για πολιτική σταθερότητα»\nΤην ανάγκη πολιτικής σταθερότητας τόνισαν τα μέλη κλιμακίου του ΠΑΣΟΚ που επισκέφτηκαν την Κίσαμο, το Ελος, τη Χρυσοσκαλίτισσα και το Λαφονήσι και παρουσίασαν τις βασικές θέσεις του κόμματος για τις εκλογές. Συζήτησαν επίσης ευρύτερα πολιτικά θέματα καθώς και τα τοπικά προβλήματα.\nΠροχθές, το κλιμάκιο επισκέφτηκε τον Δήμο Κισάμου και παρουσίασε τις θέσεις του κινήματος στη συνεδρίαση του Δημοτικού Συμβουλίου. Τονίστηκε η ανάγκη πολιτικής σταθερότητας και δημιουργία βιώσιμης και σταθερής κυβέρνησης μετά τις εκλογές. Αναφέρθηκαν οι κίνδυνοι που ελλοχεύουν από ερασιτεχνικούς πειραματισμούς που μπορεί να μας οδηγήσουν στην εγκατάλειψη του ευρώ και στην έξοδο από την Ευρωζώνη. Συζητήθηκαν επίσης και τα τοπικά προβλήματα του Δήμου.\nKallikrates Chania:ΕΠΙΣΗΜΑΝΣΕΙΣ ΚΛΙΜΑΚΙΟΥ ΠΑΣΟΚ-«Ανάγκη για πολιτική σταθερότητα»\nΕτικέτες 07-06-2012, Εκλογές 2012, ΠΑΣΟΚ


Οι Γερμανοί βραβεύουν το Hyundai i30 | Newsbeast\nΚατέκτησε την κορυφαία θέση στην κατηγορία του, έχοντας τις λιγότερες βλάβες\nΣύμφωνα με την ετήσια έγκριτη έρευνα της J.D. Power Γερμανίας 2017 Vehicle Dependability StudySM (VDS), το Hyundai i30 κατέκτησε την κορυφαία θέση στην κατηγορία του, έχοντας τις λιγότερες βλάβες. Αυτή είναι η ετυμηγορία της μεγαλύτερης Γερμανικής έρευνας για την αυτοκινητοβιομηχανία, όπου το i30 κατάφερε σαφώς να ξεπεράσει τους βασικούς ανταγωνιστές του.\nΟι πελάτες στη Γερμανία που αγόρασαν το Hyundai i30 είναι ιδιαίτερα ικανοποιημένοι με το αυτοκίνητο τους και έτσι το i30 βρέθηκε στην κορυφή σε διάφορες κατηγορίες. Η έρευνα μετρά 177 είδη συμπτωμάτων από 8 κατηγορίες : εξωτερικό οχήματος, οδηγική εμπειρία, χειριστήρια και ενδείξεις, συστήματα πολυμέσων και πλοήγησης, καθίσματα, εξαερισμός και κλιματισμός, εσωτερικό οχήματος, κινητήρας και μετάδοση.\nΗ ετήσια μελέτη της J.D. Power, η οποία διεξάγεται σε συνεργασία με το περιοδικό Auto Test, απευθύνεται σε 14.000 ιδιοκτήτες οχημάτων στη Γερμανία, οι οποίοι ερωτώνται σχετικά με την εμπειρία τους με τα οχήματά τους.\nΣτην έρευνα συμμετείχαν οδηγοί που κατείχαν τα αυτοκίνητά τους τουλάχιστον 12-36 μήνες. Η συνολική μετρούμενη αξιοπιστία (Dependability) προσδιορίζεται από τον αριθμό δυσλειτουργιών ανά 100 οχήματα (PP100) με το χαμηλότερο σκορ να αντανακλά στην υψηλότερη ποιότητα.\nΣΧΕΤΙΚΑ TAGSHyundai i30\nμόνο τα γιαπωνέζικα δε μου έχουν βγάλει προβλήματα κάτω από τις 150000χλμ\nΤριτη, 15 Αυγουστου 2017, 12:01\nκαι τα έχω δοκιμάσει όλα από bmw μέχρι hunday και ολα\nΔευτερα, 07 Αυγουστου 2017, 8:04\nTα hyundai ειναι αξιοπιστα οπως καποτε ηταν τα γερμανικα. Ειδικα τα getz ειναι σκυλια.\nΔευτερα, 07 Αυγουστου 2017, 0:07\nΜπράβο στην hyundai. Όσο για εσάς τους Γερμανούς όσο προβληματικό είναι το μυαλό σας τόσο είναι και τα αυτοκίνητα σας


Contemporary Ceramics (Λονδίνο, Αγγλία) - Κριτικές\nContemporary Ceramics, Λονδίνο - Κριτικές\nΝο 381 από 906 Ψώνια - Λονδίνο\nThe Courtyard Room, South Building | Somerset House, The Strand, Λονδίνο WC2R 1LA, Αγγλία\nΕίστε σίγουροι ότι θα βρείτε κάτι που θα σας αρέσει!\nΈχουμε πάει σε αυτό το υπέροχο κεραμικά είδη δώρων αρκετές φορές, και αφήστε οπωσδήποτε με μια ειδική κάτι - - κούπα, βάζο ή γλυπτά - - ότι είναι μια θαυμάσια αναμνηστικά μας επίσκεψη στο Λονδίνο. Το προσωπικό είναι φιλικό και εξυπηρετικό. Υπάρχουν πολλές ceramists αντιπροσωπεύεται...με μια μεγάλη ποικιλία στυλ και τεμάχια. Πολλά από τα οποία μπορείτε να επιλέξετε, τόσο πολύ που μπορεί να δυσκολεύεστε να αποφασίσει. Στην περίπτωση αυτή, λαμβάνουν τη συμβουλή μου και αποκτήστε τα όλα!Περισσότερα\nΥπέροχο μικρό gallery είναι γεμάτη με όμορφη μοντέρνα κεραμικά. Το προσωπικό είναι πολύ φιλικό και δεν σας πειράζει να αναρωτιέστε γύρω γύρω, αγγίζοντας σχεδόν όλα τα αγγεία. Ένα από τα αγαπημένα μου Λονδίνο γκαλερί, αξίζει μια επίσκεψη.\nΘαυμάσιο gallery απέναντι από το Βρετανικό Μουσείο\nΑυτή είναι μια εξαιρετική Gallery ειδικεύεται σε στούντιο κεραμικής. Έχουν επιφάνεια από το Ηνωμένου Βασιλείου best potters/κεραμική καλλιτέχνες. Κάθε μήνα βάζουν από κοινού μια έκθεση σε ένα χώρο αφιερωμένο στο πίσω μέρος του Gallery. Βρίσκεται απέναντι από την κύρια είσοδο για το Βρετανικό Μουσείο, οπότε...είναι εύκολο να το βρεις.Περισσότερα\nΛάβετε γρήγορα απαντήσεις από το προσωπικό του Contemporary Ceramics και από προηγούμενους επισκέπτες.


Brexit: Το αγγλικό πολιτικό σύστημα φάνηκε απροετοίμαστο - Umano.gr\nHome HOME Brexit: Το αγγλικό πολιτικό σύστημα φάνηκε απροετοίμαστο\nBrexit: Το αγγλικό πολιτικό σύστημα φάνηκε απροετοίμαστο\nΜεγάλη Βρετανία, μια χώρα που έχει κερδίσει δύο παγκοσμίους πολέμους. Μια χώρα που είχε φτιάξει τη μεγαλύτερη αυτοκρατορία που έχει γνωρίσει ο άνθρωπος. Αποτελούσε πρότυπο κοινοβουλευτικής μοναρχίας και δημοκρατικών θεσμών εδώ κι αιώνες. Μια χώρα, τέλος, η οποία αποτέλεσε την κοιτίδα καλλιτεχνικών και φιλοσοφικών ρευμάτων.\nΚι όμως, αυτή η χώρα έμεινε εξ αρχής μακριά από την Ευρωπαϊκή ιδέα με αποτέλεσμα να είναι και η πρώτη η οποία αποχωρεί από την Ευρωπαϊκή Ένωση.\nΗ πρώτη της προσπάθεια για είσοδο έπεσε στο κενό, μετά το βέτο που χρησιμοποίησε ο στρατηγός De Gaul. Όταν τελικά η είσοδός της έγινε δεκτή το 1973 – μετά από προσπάθειες των Συντηρητικών – μετά από δύο χρόνια η κυβέρνηση των Εργατικών προχώρησε στο δημοψήφισμα του 1975 όπου τελικά η παραμονή στην τότε ΕΟΚ κέρδισε με το επιβλητικό 66% υπέρ.\nΠοτέ όμως οι σχέσεις Βρετανίας και Ε.Ε. δεν ήταν ομαλές.\nΑπαιτήσεις για προνομιακή αντιμετώπιση, διαφωνίες για το Ευρωπαϊκό νόμισμα και, για μια Ενωμένη Ευρώπη, είχαν πάντα τη Μεγάλη Βρετανία στον περιφερειακό πυρήνα των δυνάμεων της Ευρωπαϊκής Ένωσης, την ίδια στιγμή που Γερμανία πρωτίστως αλλά και Γαλλία, αποτελούσαν τον πυρήνα της Ε.Ε.\nΗ άνοδος του Ευρωσκεπτικισμού, η είσοδος αρκετών χωρών του πρώην Ανατολικού μπλοκ – που οδήγησε σε ένα μεγάλο κύμα μετανάστευσης προς τη Μεγάλη Βρετανία – μαζί με την χρηματοπιστωτική κρίση και την αναποτελεσματική αντιμετώπιση από τη Ε.Ε., είχαν ως αποτέλεσμα να οδηγηθούμε σε δεύτερο δημοψήφισμα, αυτή τη φορά από το Συντηρητικό κόμμα. Το Συντηρητικό κόμμα είχε ήδη αποχωρήσει από το Ευρωπαϊκό Λαϊκό Κόμμα. Η εκλογική δύναμη του UKIP ανέβαινε – ιδίως στα χαμηλότερα στρώματα – και το Εργατικό κόμμα, παρ’ ότι ήταν στην πλειοψηφία του υπέρ της παραμονής, είχε στις τάξεις του αρκετούς που ζητούσαν την αποχώρηση του Ηνωμένου Βασιλείου από την ένωση.\nΤο αποτέλεσμα πλέον γνωστό. Το ενδιαφέρον όμως είναι πως τώρα πια, οι περιοχές που στο δημοψήφισμα του 1975 είχαν ψηφίσει υπέρ της παραμονής, πλέον ψήφιζαν κατά, ενώ οι περιοχές που είχαν ψηφίσει κατά της παραμονής τότε, ψήφιζαν υπέρ τώρα.\nΧαρακτηριστικά παραδείγματα η Σκωτία, η οποία στο δημοψήφισμα του 1975 ήταν από τις περιοχές που το Remain κέρδισε με πολύ μικρή διαφορά ενώ το 2016 κέρδισε με τεράστια, ενώ η Βόρεια Αγγλία που ήταν προπύργιο του Εργατικού κόμματος και ψήφισε υπέρ της ΕΟΚ το 1975, γύρισε υπέρ του Brexit σαράντα χρόνια αργότερα.\nΚαι κάπου εκεί ήρθε το χάος. Το Αγγλικό πολιτικό σύστημα φάνηκε απροετοίμαστο.\nΚαι όχι μόνο απροετοίμαστο αλλά και λίγο. Οι απαιτήσεις της Μεγάλης Βρετανίας ήταν να έχει όλα τα πλεονεκτήματα που έχει ένα μέλος, χωρίς όμως καμία υποχρέωση. Κάτι που φυσικά οι Ευρωπαίοι δε δέχτηκαν. Εδώ και τρία χρόνια σχεδόν, δεν υπάρχει κάποιο πλάνο και το Ηνωμένο Βασίλειο κινδυνεύει να αποχωρήσει χωρίς καμία συμφωνία με την Ε.Ε. Αυτό αποτελεί πλήγμα περισσότερο γι’ αυτούς που υποστήριζαν το Brexit, χωρίς να έχουν ένα ολοκληρωμένο πλάνο του τι θα γίνει σε περίπτωση αποχώρησης.\nΗ May έχει φέρει τις ίδιες προτάσεις δύο φορές στο κοινοβούλιο κι έχει ηττηθεί κατά κράτος.\nΕξέχοντα μέλη του στρατοπέδου που υποστήριξε το Brexit έχουν αποτραβηχτεί από τα φώτα της δημοσιότητας και πολλά απ’ αυτά που υποστήριζαν – περισσότερα λεφτά για την υγεία, μείωση της μετανάστευσης – είδαν πως τελικά δεν ισχύουν. Από την άλλη, οι Εργατικοί έχουν μπει κι αυτοί σ’ ένα σπιράλ εσωστρέφειας με αποτέλεσμα να μην έχουν ξεκάθαρη στρατηγική και σημαντικά στελέχη να στηρίζουν ένα επιπλέον δημοψήφισμα.\nΣτο δια ταύτα, η Αγγλία παρά την παράδοσή της, σε μια τόσο κρίσιμη στιγμή έχει ένα πολιτικό προσωπικό κάτω του μετρίου, κάτι που όμως δεν είναι μόνο δικό της προνόμιο.\nΑλλά ο κόσμος αποφάσισε. Και όσο και να μη μας αρέσει ένα αποτέλεσμα, η δημοκρατία και οι αποφάσεις του λαού μέσα από την ελεύθερη επιλογή έκφρασης στην κάλπη, πρέπει να είναι και να παραμένουν ως η ύψιστη διαδικασία και δικαιοδοσία που δίνει ο πολίτης στους εκπροσώπους του.\nΑλλά πέρα απ’ αυτό, ο κόσμος πρέπει να κατανοεί πως η ψήφος του είναι δυνατή.\nΔεν πρέπει να τη χρησιμοποιεί επί ματαίω κι έχει την ευθύνη του γι’ αυτά και αυτούς που ψηφίζει. Η μη αποδοχή αυτού του αποτελέσματος όμως ίσως είναι το σημαντικότερο διακύβευμα. Ήδη αρκετός κόσμος νιώθει πως δεν ακούγεται από τις ελίτ. Άλλη μια τέτοια απόφαση μπορεί να έχει καταστροφικότερα αποτελέσματα από μία έξοδο του Ηνωμένου Βασιλείου χωρίς συμφωνία.


Αρχική_ Σπουδές_ Μεταπτυχιακές Σπουδές_ ΠΜΣ «Κλασικές Σπουδές»\nΦΕΚ τ. Β’ 1658 / 11-5-2018\nΚανονισμός: Κανονισμός Π.Μ.Σ. Κλασικές Σπουδές (ΦΕΚ τ. Β’ 3284/8-8-2018).\nΔιευθύντρια: Μελίνα Ταμιωλάκη\nΑναπληρωτής Διευθυντής: Κώστας Αποστολάκης\nΣυντονιστική Επιτροπή: Μελίνα Ταμιωλάκη, Λουκία Αθανασάκη, Κώστας Αποστολάκης, Δήμος Σπαθάρας και Στέλιος Παναγιωτάκης\nΕισαγωγικές εξετάσεις διενεργούνται κάθε Σεπτέμβριο και Ιανουάριο με προθεσμία υποβολής αιτήσεων έως το τέλος Ιουλίου ή Νοεμβρίου αντίστοιχα.\nΥποβολή αιτήσεων 1 έως 31 Ιουλίου 2022 στη διεύθυνση: https://postgrad.cict.uoc.gr/\nΣτις εξετάσεις μπορούν να συμμετάσχουν μόνο οι υποψήφιοι/-ες που έχουν συγκεντρώσει στο πτυχίο τους γενική βαθμολογία «άριστα» ή «λίαν καλώς» δηλαδή με βαθμό πτυχίου 6,50 ή μεγαλύτερο. Οι υποψήφιοι/-ες με βαθμό πτυχίου «καλώς», δηλαδή με βαθμό πτυχίου 5,00 έως 6,49, γίνονται δεκτοί/-ες μόνο στην περίπτωση που η μέση βαθμολογία των μαθημάτων στο γνωστικό αντικείμενο του Π.Μ.Σ. (όχι λιγότερων από δέκα) είναι τουλάχιστον επτά και μισό (7,50) στη δεκάβαθμη κλίμακα. Η προϋπόθεση αυτή δεν ισχύει αν ο βαθμός πτυχίου είναι 6,50 ή μεγαλύτερος.\nΣτην περίπτωση που δεν κατατεθεί πιστοποιητικό γλωσσομάθειας επιπέδου τουλάχιστον B2 οι υποψήφιοι/-ες εξετάζονται επιπλέον και στην ξένη γλώσσα που θα δηλώσουν ότι κατέχουν.\nΠίνακας επιτυχόντων/επιτυχουσών κατά τις τελευταίες εισαγωγικές εξετάσεις\nΟι υποψήφιοι & υποψήφιες με τους παρακάτω αριθμούς αιτήσεων γίνονται δεκτοί/δεκτές:\nΙανουάριος 2022: 5244, 5270, 5340, 5351, 5355\nΣεπτέμβριος 2021: 4834, 4832\nΙανουάριος 2021: 3607, 3608\nΣεπτέμβριος 2020: 1678, 2675


104 χρόνια από την Απελευθέρωση του Πλατέος και τη Μάχη του Λουδία – Περισκόπηση\n104 χρόνια από την Απελευθέρωση του Πλατέος και τη Μάχη του Λουδία\nΦέτος συμπληρώνονται 104 χρόνια από την απελευθέρωση του Πλατέος, από την ημέρα που τμήματα του Ελληνικού Στρατού μπήκαν μετά από μάχες που έγιναν παράλληλα με τη σιδηροδρομική στο χωριό, το κατέλαβαν και συνέχισαν να μάχονται μέχρι που έδιωξαν τον τουρκικό στρατό πέρα από τη γέφυρα του Καρά-Ασμάκ (Λουδία), απωθώντας τους οριστικά έξω από την Ημαθία.\nΗ 20η Οκτωβρίου είναι η ημέρα της απελευθέρωσης του Πλατέος από τους Τούρκους.\nΜε αφορμή τα 100 χρόνια, το 2012, είχε γίνει μια πολύ ωραία εκδήλωση (δυστυχώς με ελάχιστους θεατές) στο Πλατύ. Στην εκδήλωση είχαν μιλήσει 2 άνθρωποι που έχουν ψάξει πολύ καλά το θέμα της απελευθέρωσης του Ρουμλουκιού από τους Τούρκους, ο δικηγόρος Γιάννης Μοσχόπουλος και ο εκπαιδευτικός Γρηγόρης Γιοβανόπουλος.\nΗ «Περισκόπηση» ήταν στην εκδήλωση και την είχε καταγράψει σε βίντεο. Δείτε στη συνέχεια αποσπάσματα από το βίντεο:\n← Δημοσκόπηση για τις αμερικάνικες εκλογές 2016: πρώτος ο… Ομπάμα, τρίτος ο μετεωρίτης!! → Μήνυμα του αντιδημάρχου Αλεξάνδρειας Στεφ. Δριστά για την απελευθέρωση του Πλατέος


Πρώην πρωθυπουργός της Ρωσίας θέτει θέμα ανεξαρτησίας του Αγίου Όρους | BriefingNews\n«Πρώτον, είναι προφανές ότι η Ελλάδα δεν δρα ανεξάρτητα. Μέχρι πρόσφατα όταν όλες οι άλλες χώρες κατηγορούσαν τη Μόσχα για παρέμβαση στα εσωτερικά τους η Αθήνα δεν ανακατεύονταν», δήλωσε ο κ. Στεπάσιν, επαναλαμβάνοντας καταγγελίες της ρωσικής διπλωματίας πως η απόφαση της Αθήνας να απελάσει δύο ρώσους διπλωμάτες ελήφθη κατόπιν επιρροής από την Δύση.\n«Το ελληνικό ΥΠΕΞ και μυστικές υπηρεσίες γνώριζαν ακριβώς τι κάναμε, τους είχα συναντήσει και μιλήσει μαζί τους πριν από δύο χρόνια...», ανέφερε.\n«Η Ρωσία δεν είναι Σοβιετική Ένωση που βοηθούσε το κομουνιστικό κίνημα ανά τον κόσμο», είπε


Από την επικοινωνία στην πραγματικότητα | Η ΚΑΘΗΜΕΡΙΝΗ\nΤο μεγαλύτερο «κενό» στις διαπραγματεύσεις της κυβέρνησης με τους εταίρους είναι το δημοσιονομικό κενό. Ηταν αναπόδραστο. Μετά την καταστροφή που προξένησε στην οικονομία η τραγική «διαπραγμάτευση» του πρωθυπουργού και όσων αυτός διόρισε, το ήδη υπαρκτό άνοιγμα στο ταμείο του κράτους διευρύνθηκε. Ακόμη χειρότερα, προβλέπεται σημαντική αδυναμία στην πλευρά των εσόδων για την τριετία, μέχρι το 2018, στην οποία εκτείνεται η περίοδος εφαρμογής του τρίτου μνημονίου. Ο κ. Τσίπρας βρίσκεται αντιμέτωπος με ένα πρόβλημα για το οποίο δεν είναι καθόλου προετοιμασμένος να χειριστεί. Περισσότερο από οιαδήποτε άλλη κυβερνητική πλειοψηφία μετά το 2009, η παρούσα ομάδα εξουσίας δεν διαθέτει σχέδιο και αποφασιστικότητα για όσα χρειάζεται να γίνουν ώστε να επιτευχθούν τα δημοσιονομικά αποτελέσματα για τα οποία δεσμεύτηκε μετά τον θερινό συμβιβασμό.\nΟταν ο Γιάννης Στουρνάρας ήταν υπουργός, είχε μια μακρά αντιπαράθεση με τους τροϊκανούς επί του ιδίου ζητήματος. Θα θυμάστε κάποιοι τις συζητήσεις για τον φόρο στο πετρέλαιο θέρμανσης, για παράδειγμα. Τις ίδιες αντιρρήσεις περιέκλειε και το περίφημο «mail Χαρδούβελη», στο οποίο εκτενώς αμφισβητούσε τις προβλέψεις των τροϊκανών για την εξέλιξη της οικονομίας.\nΟμως, υπάρχει διαφορά μεταξύ εκείνων των αντιρρήσεων και εκείνης της τακτικής με αυτήν που τηρούν οι σημερινοί υπουργοί, και είναι σημαντική. Το επιτελείο του κ. Τσίπρα στηρίζει τις προσπάθειές του, και μάλιστα σε απίθανα μεγάλο βαθμό, επί ενός συστηματικού επικοινωνιακού παιγνίου και όχι επί πραγματικών εκτιμήσεων και γεγονότων.\nΜε τον τρόπο αυτόν όμως προκαλεί συνεχώς μεγαλύτερη δυσπιστία στους ελεγκτές. Εχουν αρκούντως καταγράψει, οι τελευταίοι αυτοί, πόσο απέχουν οι υποσχέσεις και τα λόγια των υπουργών από τις πράξεις τους. Ακόμη και νόμοι ψηφίζονται χωρίς όμως να εφαρμόζονται, επειδή απαιτείται μια… υπουργική απόφαση, η οποία βεβαίως δεν εκδίδεται ποτέ! Είναι χαρακτηριστική η σχέση μεταξύ των διατάξεων και των δημοσίων εξηγήσεων του σχεδίου Κατρούγκαλου για το συνταξιοδοτικό. Οπως σημείωσα την προηγούμενη εβδομάδα, στο σχέδιο αυτό υπάρχουν θετικές ρυθμίσεις. Κυρίως όσες περιγράφουν για την αρχιτεκτονική του νέου συστήματος. Υπάρχουν όμως απελπιστικά φορομπηχτικές διατάξεις, που καταλήγουν σε υπέρμετρη εκμετάλλευση όσων ήδη συνεισφέρουν τα μέγιστα. Και, παρά ταύτα, το σχέδιο απορρίπτεται ήδη από τους ελεγκτές επειδή δεν δίνει πειστικές απαντήσεις ως προς το δημοσιονομικό κενό. Με τα ψέματα δεν πρόκειται να αλλάξουν τη σκληρή πραγματικότητα. Το γνωρίζουν άριστα οι παλαιότεροι. Βεβαίως, για τα νέα ελλείμματα ευθύνονται οι σημερινοί υπουργοί. Τα γεγονότα εκδικούνται!


''Πρώτο βήμα ανάταξης της οικονομίας''\n Επιστολές στα μέλη της ΝΔ για εκλογή αρχηγού\nΤο πρώτο και αποφασιστικό βήμα για τη σωτηρία της οικονομίας, για την ανάκαμψη της χώρας από την κρίση, γίνεται με το σχέδιο του προϋπολογισμού, τόνισε ο Πρωθυπουργός Γιώργος A. Παπανδρέου στη σημερινή συνεδρίαση του υπουργικού Συμβουλίου, στην οποία, εκτός του προϋπολογισμού, συζητήθηκαν, επίσης, το θέμα της αναβάθμισης της Στατιστικής Υπηρεσίας σε Ανεξάρτητη Αρχή, το νομοσχέδιο για την προστασία των δασών και των δασικών εκτάσεων της Αττικής και το νομοσχέδιο για τους δανειολήπτες.\nΣτην αρχή της συνεδρίασης του υπουργικού Συμβουλίου ο κ. Παπανδρέου αναφέρθηκε στον χθεσινό εορτασμό της επετείου του Πολυτεχνείου, σημειώνοντας "με ιδιαίτερη χαρά ότι ο εορτασμός της 17ης Νοέμβρη έγινε σε κλίμα ηρεμίας και ασφάλειας, που συνέβαλε στο να αναδειχθεί η σημασία του μηνύματος ελευθερίας και δημοκρατίας που σηματοδοτεί αυτή η μέρα για τους Έλληνες".\n"Το μεγάλο και ανοιχτό κόμμα χρειάζεται νέα ηγετική ομάδα και απήχηση στην κοινωνία", τόνισε από τη Λάρισα, η υποψήφια για την προεδρία της Νέας Δημοκρατίας και πρώην υπουργός Εξωτερικών, κ. Ντόρα Μπακογιάννη. Η κ. Μπακογιάννη έδωσε το στίγμα της πολιτικής της και υπογραμμίζοντας ότι η μάχη για την ηγεσία του κόμματος είναι "μια μάχη καθαρά πολιτική", πρόσθεσε ότι η ΝΔ έχει ανάγκη από μία ηγετική ομάδα με νέους ανθρώπους, με στελέχη ικανά, αποτελεσματικά, με απήχηση στην κοινωνία. "Στελέχη που να προσελκύουν τους νέους πολίτες και τους προβληματισμένους πολίτες. Μια ηγετική ομάδα με ότι καλύτερο διαθέτει η Νέα Δημοκρατία" ανέφερε χαρακτηριστικά.\nΗ συμμετοχή στην συγκέντρωση της κ. Μπακογιάννη ήταν αρκετά μεγάλη, ενώ χαρακτηριστικό είναι ότι μέσα στο πολυπληθές ακροατήριο υπήρχαν και μέλη της οικογενείας Σουφλιά αλλά και πολιτικοί φίλοι του πρώην υπουργού ΠΕΧΩΔΕ.\nΝωρίτερα η Ντόρα Μπακογιάννη επισκέφτηκε την ΕΑΣ Λάρισας, όπου είχε συνάντηση με τον Πρόεδρο, Θανάση Κοκκινούλη. Ο τελευταίος, σε δηλώσεις του, μεταξύ άλλων ανέφερε: «Εύχομαι στην Ντόρα Μπακογιάννη ολόψυχα να πετύχει στον σκοπό της. Ελπίζω και εύχομαι στις 29 Νοεμβρίου η ΝΔ να εκλέξει αρχηγό για να ασχοληθεί και με τα προβλήματα του αγρότη».\nΑπό την πλευρά της η κ. Μπακογιάννη δήλωσε πως «η ΝΔ ανέκαθεν ήταν ένα φιλοαγροτικό κόμμα και χρειάζεται συντονισμός και ανοιχτή γραμμή επικοινωνίας με τους εκπροσώπους τους για να αγωνιστούμε για τα αιτήματα τους. Με δυναμισμό να δώσουμε αγώνες τόσο στο εσωτερικό της χώρας, όσο και στο εξωτερικό για να στηρίξουμε το αγροτικό εισόδημα. Θα στηρίξουμε τους νέους αγρότες, τις συλλογικές δράσεις και τις Ομάδες Παραγωγών, οι οποίες είναι απαραίτητο εργαλείο για να μειωθεί το κόστος παραγωγής, θα δημιουργήσουμε εκείνες τις προϋποθέσεις για να παράγουμε ποιοτικά προϊόντα. Άλλωστε ως χώρα έχουμε συγκριτικά πλεονεκτήματα».\nΣτο πλαίσιο της ομιλίας της η υποψήφια για την αρχηγία της Νέας Δημοκρατίας «έριξε το γάντι» στους άλλους δυο υποψηφίους, τον Αντώνη Σαμαρά και τον Παναγιώτη Ψωμιάδη, καλώντας τους να πάρουν θέση σχετικά με τις προτάσεις που υπέβαλε για θητεία του προέδρου του κόμματος, για επιλογή από την βάση των υποψηφίων βουλευτών, νομαρχών, δημάρχων. Είμαι όμως η μόνη, είπε χαρακτηριστικά. «Οι άλλοι υποψήφιοι αποφεύγουν να δεσμευτούν συγκεκριμένα. Καλώ τον Αντώνη Σαμαρά με τον Δημήτρη Αβραμόπουλο και τον Παναγιώτη Ψωμιάδη να τοποθετηθούν. Να μας πουν τις απόψεις τους. Γιατί είναι δημαγωγικό να καταγγέλλουμε τους μηχανισμούς, και να αποφεύγουμε να δεσμευτούμε για το πώς δημοκρατικά θα τους καταργήσουμε».\nΤέλος, αναφέροντας ότι ονειρεύεται μια Νέα Δημοκρατία που θα διευρύνει την επιρροή της και προς το κέντρο και προς τα δεξιά, υπογράμμισε ότι η ΝΔ μπορεί να ξαναγίνει η δύναμη του 43 και του 45%.\nΤο νομό Έβρου θα επισκεφθεί σήμερα το απόγευμα ο υποψήφιος πρόεδρος της Νέας Δημοκρατίας και πρώην υπουργός κ. Αντώνης Σαμαράς, ενώ την Πέμπτη θα επισκεφθεί τους νομούς Αιτωλοακαρνανίας και Αχαϊας.\nΣυγκεκριμένα, θα μεταβεί στην Αλεξανδρούπολη όπου στις 19:00 θα επισκεφθεί τα γραφεία της ΝΟΔΕ της Ν.Δ. Έβρου, και στις 19.30 θα μιλήσει σε μέλη και φίλους της Ν.Δ. στο Δημοτικό Θέατρο Αλεξανδρουπόλεως.\nΤην Πέμπτη ο κ. Σαμαράς θα μεταβεί στο νομό Αιτωλοακαρνανίας. Συγκεκριμένα στις 12 το μεσημέρι θα επισκεφθεί το δημαρχείο Ναυπάκτου και στις 12.30 θα έχει συνάντηση με φίλους και μέλη της Ν.Δ. στο ξενοδοχείο «Ακτή». Στις 13.30 θα επισκεφθεί στο Μεσολόγγι τα γραφεία της ΝΟΔΕ της Ν.Δ. Αιτωλοακαρνανίας και στις 14.00 θα έχει συνάντηση με φίλους και μέλη της Ν.Δ. στο ξενοδοχείο «Θεοξένια».\nΣτη συνέχεια θα μεταβεί στο Αγρίνιο όπου στις 17.30 θα πραγματοποιήσει ομιλία σε φίλους και μέλη της Ν.Δ. στο Παπαστράτειο Μέγαρο. Κατόπιν θα μεταβεί στην Πάτρα όπου στις 19.30 θα μιλήσει σε φίλους και μέλη της Ν.Δ. στο Κλειστό Γήπεδο ΕΑΠ.\nΙδιαίτερη αναφορά στην ενότητα του κόμματος αλλά και στο "χτύπημα των μηχανισμών" έκανε ο Α.Σαμαράς, κατά τη διάρκεια της ομιλίας του στη Λαμία την Δευτέρα. «Το ρυάκι έγινε ποτάμι» σχολίασε ξεκινώντας την ομιλία του, υπογραμμίζοντας σε όλους τους τόνους ότι η ενότητα της Ν.Δ. είναι διασφαλισμένη όποιος και αν εκλεγεί πρόεδρος. Συγχρόνως έδωσε μεγάλη έμφαση στην κομματική οργάνωση και στη συγκρότηση του κόμματος, τονίζοντας την ανάγκη για κομματική υγεία, ενώ σε αρκετές φάσεις της ομιλίας του αναφέρθηκε στην ιδεολογία, την ενότητα, την οργάνωση και την αντιπολίτευση.\nΠεριοδεία και ομιλίες στους νομούς Τρικάλων και Λάρισας πραγματοποίησε ο υποψήφιος για την προεδρία της Νέας Δημοκρατίας, νομάρχης Θεσσαλονίκης, Παναγιώτης Ψωμιάδης.\nΣτα Τρίκαλα ο κ. Ψωμιάδης συναντήθηκε στο νομαρχιακό κατάστημα με το νομάρχη Τρικάλων, Ηλία Βλαχογιάννη και στη συνέχεια μίλησε στα γραφεία του κόμματος.\nΟ υποψήφιος πρόεδρος της Ν.Δ. τόνισε πως μπήκε σε αυτή τη μάχη για να μείνει και όχι για να φύγει. Αν έφευγα εγώ, αν αποχωρούσα, θα αποχωρούσε η βάση, θα αποχωρούσαμε όλοι, πρόσθεσε. Δεν ανήκω ούτε σε μηχανισμούς, ούτε σε υπόγεια ρεύματα δεν έχω σπόνσορες, ούτε χορηγούς. Εσείς είστε ο καλύτερος χορηγός για μένα, η αγάπη μου και η αγάπη σας, πάνε μαζί, συμπλήρωσε. Ο κ. Ψωμιάδης τόνισε πως ο ίδιος δεν είναι ούτε Αβραμόπουλος, ούτε Σπηλιωτόπουλος. Είμαι ένας από σας, ψηφίστε ότι θέλετε, ανοικτή καρδιά, είπε.\nΟ υποψήφιος για την προεδρία της Νέας Δημοκρατίας, συμπλήρωσε πως δεν παίζει επικοινωνιακά παιχνίδια τονίζοντας πως κάποιοι, όχι όλοι, αποδείχθηκαν σάπια φρούτα, ανίκανοι. Ο κ. Ψωμιάδης εξέφρασε φόβους για την επόμενη μέρα, λέγοντας πως κάποιοι σηκώνουν τοίχους μίσους, διχασμού και πόλωσης και πρόσθεσε πως ο κ. Καραμανλής δεν έπρεπε να φύγει. «Ο Καραμανλής ήταν ο μόνος που μπορούσε όσο κανείς άλλος να εγγυηθεί την ενότητα της παράταξης», κατέληξε.\nΑργότερα στη Λάρισα, ο κ. Ψωμιάδης εμφανίστηκε αισιόδοξος για την επόμενη μέρα στη ΝΔ και επικριτικός για τα λάθη του παρελθόντος. Επιμένοντας στην αναγκαιότητα μαζικής προσέλευσης στις κάλπες για τις εσωκομματικές εκλογές την Κυριακή 29 Νοεμβρίου, έθεσε ως ορόσημο «τους 500.000 φίλους», ώστε να σταλεί «ένα δυναμικό μήνυμα για ένα νέο ξεκίνημα».\nΟ κ. Ψωμιάδης παρουσίασε την ιδεολογική πλατφόρμα του, άσκησε έντονη κριτική σε όσους γύρισαν την πλάτη στον κόσμο της παράταξης και δεσμεύτηκε ότι «δεν θα αποχωρήσει από την κούρσα της αρχηγίας, παρά τις πιέσεις που του ασκούνται».\n«Κάποιοι», ανέφερε, «υποστηρίζουν ότι χάσαμε τις εκλογές λόγω κακής οικονομικής πολιτικής. Αυτές είναι μπούρδες. Ηττηθήκαμε λόγω κακής συμπεριφοράς ορισμένων κορυφαίων υπουργών και στελεχών του κόμματος, που ξέχασαν ποιοι τους έβαλαν εκεί που ήταν. Τι να σου κάνει η ιδεολογία, όταν γίνεις κυβέρνηση και ξαναγυρίσεις την πλάτη σου στον απλό ψηφοφόρο».\nΣτάθηκε δε, ιδιαίτερα στην ενότητα του κόμματος αναφερόμενος στην επιστολή που έστειλε στον Κ. Καραμανλή, στον πρόεδρο της οργανωτικής επιτροπής του συνεδρίου Δ. Σιούφα και στους δύο συνυποψήφιους του «για να σταματήσουν οι τηλεοπτικές κοκορομαχίες για το καλό της ενότητας».\nana2html v2.01 run on Wednesday, 18 November 2009 - 17:31:20 UTC


Η ΣΗΜΑΣΙΑ ΤΗΣ ΦΙΛΟΞΕΝΙΑΣ ΣΤΗΝ ΑΡΧΑΙΑ ΕΛΛΑΔΑ - PDF\nDownload "Η ΣΗΜΑΣΙΑ ΤΗΣ ΦΙΛΟΞΕΝΙΑΣ ΣΤΗΝ ΑΡΧΑΙΑ ΕΛΛΑΔΑ"\n1 Η ΣΗΜΑΣΙΑ ΤΗΣ ΦΙΛΟΞΕΝΙΑΣ ΣΤΗΝ ΑΡΧΑΙΑ ΕΛΛΑΔΑ\n2 Στην Αρχαία Ελλάδα η φιλοξενία θεωρούταν πράξη αρετής. Υπήρχε θεία απαίτηση για την περιποίηση των ξένων και εθεωρείτο αμάρτημα η κακή αντιμετώπισή τους. Εξάλλου προστάτης της φιλοξενίας ήταν ο Δίας ο οποίος ονομαζόταν Ξένιος Ζευς. Η φιλοξενία ακολουθούσε μία ιεροτελεστία και παρέχονταν σε κάθε ξένο, ο οποίος ανεξάρτητα από την τάξη που ανήκε, μπορούσε να μείνει σε ειδικό δωμάτιο, τον ξενώνα. Είχε σημαντική κοινωνική δύναμη, διότι μπορούσε να συνδέει άτομα οποιαδήποτε τάξης, ακόμη και απλούς πολίτες με βασιλιάδες. Ο ξένος βέβαια της εποχής του Όμηρου, δεν ήταν τουρίστας αλλά αγγελιοφόρος, εξόριστος, ταξιδιώτης κτλ.\n3 Τυπικό της φιλοξενίας Στο τυπικό της φιλοξενίας ο οικοδεσπότης ονομαζόταν ξενιστής και αφού το όνομά του ξένου δεν ήταν ακόμη γνωστό,εκείνος προσφωνούταν με το όνομα,ξένε. Το τυπικό της φιλοξενίας ακολουθούσε ένα συγκεκριμένο κανόνα που αποτελούνταν από 8 βήματα:\n4 1) Η υποδοχή και οι πρώτες περιποιήσεις υποβάλλονται στον ξένο από τον ξενιστή,ο οποίος με προσφώνηση και θερμή χειραψία τον προσκαλεί σε φιλοξενία. Ύστερα τακτοποιεί το κοντάρι του ξένου και ό,τι άλλο ενδέχεται αυτός να έχει. 2) Μετά ακολουθεί το λουτρό όπου οι δούλες λούζουν τον ξένο, τον αλείφουν με λάδι και τον ντύνουν με καθαρά ρούχα. 3)Ύστερα ο ξενιστής παραθέτει δείπνο στον ξένο και την ώρα εκείνη τηρείται μία διαδικασία. Καταρχήν του παραχωρείται κάθισμα σε θέση τιμητική. Στη συνέχεια,πριν το φαγητό,οι δούλες του φέρνουν νερό για να πλυθεί και τέλος του προσφέρεται μία εκλεκτή μερίδα φαγητού και πιοτό. 4)Σε εξαιρετικές περιπτώσεις ο ξενιστής οργώνει μία επίσημη υποδοχή προς τιμήν του ξένου με αθλητικούς αγώνες.\n5 5)Ακολουθούν ερωτήσεις από τον ξενιστή στον ξένο, ο οποίος τον ρωτάει ποιος είναι, από πού έρχεται, ποιος είναι ο σκοπός της επίσκεψής του και ακολουθεί συζήτηση. 6)Το αίτημα του ξένου ικανοποιείται από τον ξενιστή σε όποιον βαθμό αυτός μπορεί. 7)Προσφέρει διαμονή στον ξένο για όσες μέρες αυτός θέλει. 8) Η προσφορά δώρων από τον ξενιστή,γίνεται λίγο πριν την αναχώρηση του ξένου. Έτσι με αυτόν τον τρόπο επισφραγίζεται η φιλία που προέκυψε στη φιλοξενία.\n6 Περιπτώσεις φιλοξενίας παρουσιάζονται στα αποσπάσματα των ραψωδιών α-θ και αυτές είναι : 1) Ραψ. α στ :στο συγκεκριμένο απόσπασμα φαίνεται η φιλοξενία που παραθέτει ο Τηλέμαχος στην Αθηνά-Μέντη. Παρουσιάζεται το πρώτο, δεύτερο και τρίτο κομμάτι της τυπικής φιλοξενίας καθώς ο Τηλέμαχος-με μία καθυστέρηση -υποδέχεται την Αθηνά,της προσφέρει λουτρό και της παραθέτει γεύμα. 2) Ραψ α στ :στο συγκεκριμένο απόσπασμα φαίνεται το πέμπτο, το έκτο, το έβδομο και το όγδοο κομμάτι της τυπικής φιλοξενίας. Ο Τηλέμαχος κάνει ερωτήσεις στον ξένο, του ικανοποιεί το αίτημα του, του προσφέρει διαμονή και δώρα παρόλο που η Αθηνά Μέντης δεν τα δέχεται. 3) Ραψ γ περίληψη : σε αυτό το απόσπασμα φαίνεται η φιλοξενία που παραθέτει ο Νέστορας στον Τηλέμαχο και στον Μέντορα. Φαίνεται το έκτο κομμάτι της τυπικής φιλοξενίας διότι ο Νέστορας ικανοποιεί το αίτημα του Τηλέμαχου. 4) Ραψ δ περίληψη : σε αυτό το απόσπασμα φαίνεται η φιλοξενία που προσφέρει ο Μενέλαος στον Τηλέμαχο. Φαίνεται το έκτο και το έβδομο κομμάτι της τυπικής φιλοξενίας. Δηλαδή η ικανοποίηση του αιτήματος του ξένου και η προσφορά διαμονής προς αυτόν.\n7 5) Ραψ ε στ : φαίνεται η φιλοξενία που παραθέτει η Καλυψώ στον Ερμή. Το κομμάτι της τυπικής φιλοξενίας που παρουσιάζεται εδώ είναι το πρώτο και το τρίτο, ενώ το δεύτερο κομμάτι παραλείπεται. 6)Ραψ η περίληψη: στο συγκεκριμένο απόσπασμα φαίνεται η φιλοξενία που παραθέτει ο Αλκίνοος στον Οδυσσέα. Το μόνο κομμάτι της τυπικής φιλοξενίας που φαίνεται εδώ είναι το πέμπτο. 7)Ραψ. θ περίληψη :σε αυτό το απόσπασμα φαίνεται η φιλοξενία που παραθέτει ο Αλκίνοος στον Οδυσσέα όπως και στην ραψ. η. Όμως σε αυτό το απόσπασμα φαίνεται το δεύτερο, το τρίτο και το τέταρτο κομμάτι της τυπικής φιλοξενίας. Το τέταρτο κομμάτι το βλέπουμε πολύ σπάνια στα ομηρικά έπη και στο συγκεκριμένο απόσπασμα περιέχει αθλητικούς αγώνες.\n8 Η ΦΙΛΟΞΕΝΙΑ ΤΟΥ ΛΥΔΟΥ ΒΑΣΙΛΙΑ ΚΡΟΙΣΟ ΣΤΟΝ ΦΡΥΓΑ ΑΔΡΑΣΤΟ\n9 Η φιλοξενία που προσφέρει ο λυδός βασιλιάς κροίσος στο Φρύγα Άδραστο είναι παρόμοια με τη φιλοξενία στα ομηρικά έπη. Καθώς ο Φρύγας μπαίνει στα ανάκτορα του κροίσου βασιλιά τον παρακαλεί να βρει τον εξαγνισμό του σύμφωνα με τα έθιμα και τις παραδόσεις του. Ο κροίσος δέχεται,τον βοηθά και του κάνει κάποιες ερωτήσεις. Ο Φρύγας απάντα σε όλες τις ερωτήσεις του. Τέλος ο κροίσος προσφέρει διαμονή στον Φρύγα. Η φιλοξενία που προσφέρει ο λυδός βασιλιάς κροίσος στο Φρύγα Άδραστο έχει διαφορές αλλά και ομοιότητες με την τυπική φιλοξενία στα ομηρικά έπη. πρώτα από όλα το κοινό κομμάτι της φιλοξενίας στον ελληνικό και τον ασιατικό κόσμο, είναι το βήμα πέντε, έξι και επτά της τυπικής ελληνικής φιλοξενίας,δηλαδή οι ερωτήσεις, η ικανοποίηση του αιτήματος του ξένου και η προσφορά διαμονής στον ξένο. Παρόλα αυτά στην τυπική φιλοξενία του ασιατικού κόσμου παραλείπεται το βήμα ένα, δύο, τρία, τέσσερα και οκτώ της ελληνικής τυπικής φιλοξενίας. Δηλαδή η υποδοχή και οι πρώτες περιποιήσεις, το λουτρό, το τραπέζι, η επίσημη υποδοχή και η προσφορά δώρων.\n10 Επιμέλεια εργασίας: Αθανασοπούλου Εύη Γερόντζου Μαρία Δημάκη Πανωραία\nΤα ΜΜΕ (Μέσα Μαζικής Εξημέρωσης) προπαγανδίζουν υπό των Σοσιαλιστικών Κομμουνιστικών κομμάτων (και αυτά υπό των ξένων Πρεσβειών, και αυτές υπό των Διεθνών Τραπεζιτών) την ασύμμετρη εισροή Λαθρομεταναστών